Ramalan Kartun The Simpsons Tahun Lalu Akhirnya Jadi Kenyataan Pada Hari Ini

Bagi anda yang pernah mengikut siri kartun popular, The Simpsons, anda sudah pasti terbiasa dengan beberapa ramalan dari siri tersebut yang menjadi kenyataan.

Bagaimanapun, Bill Oakley, penulis The Simpsons telah menolak dakwaan bahawa rancangan itu meramal masa hadapan. Dia menyatakan bahawa apa yang berlaku itu hanyalah kebetulan.

Tetapi, melihat kepada beberapa kejadian yang terjadi, peminat seolah-olah tidak percaya dengan apa yang dikatakan oleh penulis The Simpsons. Kebanyakan daripada mereka percaya bahawa ia adalah sesuatu yang ‘benar-benar’ dirancang.

Terdapat beberapa ramalan dari The Simpsons yang nampaknya menjadi kenyataan. Paling tak masuk akal adalah rancangan itu meramalkan wabak COVID-19 akan menyerang seluruh dunia seawal tahun 1993 lagi.

Selain daripada itu, ramalan The Simpsons bahawa satu hari nanti Donald Trump bakal naik menjadi Presiden Amerika Syarikat juga telah menjadi kenyataan.

Dalam satu siri Halloween ke-31 Simpsons, Treehouse of Horror XXXI yang dikeluarkan pada tahun lalu telah menunjukkan bahawa AS akan berada dalam situasi ‘kiamat’ menjelang tahun 2021.

Di dalam rancangan terbabit, ia dimulakan dengan hari pilihan raya pada permulaan episod dalam jenaka klasik Simpsons yang berkempen dalam pilihanraya AS; “Biden Harris”, “Trump Putin” dan “Pilih Sesiapa Saja”.

Pada hari di mana pelantikan Presiden AS yang baharu, The Simpsons memaparkan Springfield bertukar menjadi keadaan yang huru hara. Robot memenuhi bandar, bangunan terbakar dan Homer dilihat memakai baju besi sambil memegang senapang.

Ia memaparkan keadaan yang huru hara disebabkan keputusan pilihan raya yang tidak boleh diterima oleh kebanyakan rakyat AS. Persoalannya kini, adakah ini satu ramalan atau sebenarnya ia memang benar-benar dirancang?

Terbaharu, awal pagi ini, kita dikejutkan dengan penyokong Donald Trump bersesak di jalanan dan telah menyerang banggunan Capitol – tempat pertemuan Kongres Amerika Syarikat dan kerusi perundangan kerajaan persekutuan AS.

Here’s the scary moment when protesters initially got into the building from the first floor and made their way outside Senate chamber. pic.twitter.com/CfVIBsgywK

— Igor Bobic (@igorbobic) January 6, 2021

Ia dipimpin oleh organisasi yang dinamakan sebagai QAnon. Ahlinya datang daripada mereka yang percaya kepada teori konspirasi bahawa Trump sedang berperang dengan ‘syaitan elit‘ dari pihak kerajaan, peniaga dan media.

Di dalam sebuah video yang dirakam oleh wartawan Huffington Post, kelihatan para penyokong Trump telah menyerbu masuk ke dalam Capitol dengan memanjat dinding tinggi sebelum memenuhi banggunan Capitol.

Kelihatan juga seorang pegawai polis yang bertugas di Capitol cuba untuk menghentikan penunjuk perasaan dari masuk ke dalam bangunan. Ia mengugut mereka menggunakan senjata dan memberitahu penunjuk perasaan agar mundur. Tetapi amarannya tidak dilayan.

A man who says he got inside the Capitol building in #WashingtonDC tells the story of how he got in pic.twitter.com/GzoHK1h8GS

— Bloomberg Quicktake (@Quicktake) January 6, 2021

Trump dalam beberapa minggu kebelakang ini telah membawa dakyah teori konspirasi yang liar dan tidak berasas. Dia turut menyokong teori yang dibawa oleh QAnon.

Menjelang rusuhan pada awal pagi ini, akaun Twitter, QAnon secara aktif menyeru agar semua orang yang turun ke jalan raya untuk berdemo dengan ganas – dan nampaknya banyak dari mereka mengikut nasihat terbabit.

Difahamkan, tunjuk perasaan itu berlaku ketika penggubal undang-undang AS membincangkan pengesahan Joe Biden sebagai Presiden. Disebabkan keadaan yang memanas, bangunan Capitol ditutup. Sementara polis melepaskan gas pemedih mata untuk meleraikan orang ramai.

Untuk yang baru bangun or bakal bangun satgi around 4 pagi tadi waktu Malaysia Capitol kena serbu dengan penyokong Trump, bawah ni himpunan gambar yang sempat aku kumpul dari pelbagai sumber berita dan tweet pic.twitter.com/nhBUuvfyDn

— Injang (@InjangNation) January 6, 2021

Berbalik kepada siri kartun The Simpson, walaupun apa yang dipaparkan oleh penulis dengan apa yang terjadi secara realiti adalah sedikit berbeza – terutama bab robot dan hari kiamat. Tetapi rusuhan ini jelas seakan sama dengan apa yang diramal oleh The Simpson sejak tahun lalu lagi.

Dengan keadaan yang huru hara, banyak orang yang tidak berpuas hati dan keputusan pilihanraya yang tidak berpihak kepada Trump semestinya akan digunakan untuk penyokongnya turun ke jalan raya dan menyuarakan ketidakpuasan hati mereka.

Boleh jadi apa yang dipaparkan oleh The Simpsons adalah satu kebetulan, seperti apa yang dikatakan oleh penulisnya, Bill Oakley. Tetapi apabila terlalu banyak kebetulan, orang ramai mula percaya bahawa ia adalah sesuatu yang sudah dirancang.

Peminat The Simpsons berpendapat bahawa siri kartun ini sudah lama meramalkan keputusan pilihan raya AS yang menyaksikan Joe Biden naik sebagai Presiden AS.

Dalam satu episod pada tahun 2012, peta pilihan raya dipaparkan kelihatan sangat mirip dengan peta yang ada sekarang dengan warna merah dan biru. Sebahagian orang pula menyatakan apa yang diramalkan oleh The Simpsons sebenarnya dilakukan melalui hasil kajian.

Kesimpulannya di sini, boleh jadi apa yang dipaparkan oleh The Simpson itu hanyalah satu kebetulan sahaja dan bukannya ramalan yang dirancang. Ia menjadi kebetulan apabila penulis The Simpsons sendiri melakukan kajian tentang apa yang terjadi pada masa akan datang.

Terdahulu, Steve Jobs juga telah meramalkan sesuatu akan terjadi pada masa hadapan pada tahun 1990. Klik pautan di bawah untuk membaca.

Ramalan Steve Jobs Pada Tahun 1990 Akhirnya Jadi Kenyataan Pada Hari Ini


Ramalan Lelaki Ini Mengenai Tenggelamnya KRI Nanggala 402 Telah Beri ‘Hint’ Kepada Isteri Mangsa

Ketika ini, seluruh Indonesia dilanda kesedihan setelah menerima berita tenggelamnya kapal KRI Nanggala-402 yang hilang dari radar sejak 21 April lalu. Bagaimanapun, ada pihak yang mendakwa bahawa kejadian malang itu telah diramalkan benar-benar akan berlaku.

Baru-baru ini, seorang pengguna Instagram yang dikenali sebagai Madhiro Eiji menjadi perbualan hangat oleh netizen Indonesia setelah dia memuat naik satu gambar contengan sebuah kapal di Instagramnya yang dikatakan ada kaitan dengan ramalan insiden tenggelamnya kapal selam KRI Nanggala-402 di Laut Bali.

Berdasarkan laporan, gambar tersebut telah dimuat naik oleh Madhiro Eiji pada 18 April yang lalu iaitu tiga hari sebelum Kapal Selam KRI Nanggala-402 dilaporkan hilang dari radar di perairan Bali, pada pagi Rabu, 21 April 2021.

A post shared by Madhiro Eiji (@madhiroeiji)

Dapat dilihat bahawa gambar tersebut hanyalah lakaran sebuah kapal biasa yang ‘lutsinar’ (mungkin bermaksud kapal yang sukar dikesan di lautan) yang berlayar di laut dan mempunyai warna latar belakang yang gelap-gelita (mungkin dimaksudkan tenggelam di laut dalam).

Namun begitu, kapsyen bagi hantaran gambar tersebut yang ditulis “puzzle 1, case E, kapal” telah menjadi perbualan dan dibanjiri dengan komen daripada netizen. Kapsyen tersebut telah menggambarkan seolah-olah Madhiro ‘mengetahui’ bahawa ada insiden malang yang melibatkan sebuah kapal.

Meskipun yang digambarkan bukanlah kapal selam, namun hantaran itu telah membuat Mita Sofia, salah seorang pengguna Instagram yang berasa bimbang akan keselamatan suaminya yang akan bertugas menaiki kapal selam pada keesokan harinya.

“Ya, Allah, saya risau sebab suami esok akan berlayar naik kapal selam,” tulis Mita dalam ruangan komen bagi hantaran tersebut.

Ternyata ramalan Madhiro itu benar-benar berlaku selepas Mita Sofia mendapat khabar bahawa suaminya, Eki Setiawan merupakan salah seorang kelasi yang bertugas dalam kapal KRI Nanggala-402.

Berikutan itu rata-rata netizen telah melontarkan komen dan memberikan kata-kata semangat kepada Mita atas kehilangan suaminya yang baru sahaja mendirikan rumah tangga pada 8 November lalu. Al-fatihah dibaca dan salam takziah kami ucapkan kepada Mita.

A post shared by Mita Sofia Kurniaviratama (@mitasofiak)

Untuk rekod, Madhiro sebelum ini pernah tular kerana telah meramalkan tentang jatuhnya pesawat Sriwijaya Air SJ 182 yang terhempas di Kepulauan Seribu pada 9 Januari lalu. Dalam pada itu, dia juga pernah meramalkan tentang Gunung Merapi yang meletus dan bencana banjir di Manado.

Namun setakat ini, Madhiro hanya berdiam diri dan tidak menjelaskan sama ada ramalan yang digambarkan adalah satu kebetulan atau anugerah kurniaan Tuhan yang membuatkan dia ‘sudah tahu’ mengenai sesuatu kejadian sebelum ia sampai kepada pengetahuan umum.

Isteri Komander Nanggala 402 tabahkan hati setelah menerima khabar duka mengenai suaminya dan kru kapal Nanggala 402.

‘Saya Perlu Kuat Kerana Saya Isteri Komander’ – Cerita Isteri Mangsa Tenggelamnya Nanggala 402

Kepingan Kapal Ditemui, KRI-Nanggala 402 Disahkan Tenggelam Pada Kedalaman 850 Meter

Hilang Lebih 72 Jam Di Lautan, Bekalan Oksigen KRI Nanggala-402 Dilaporkan Habis Hari Ini


Ramalan Pasukan Ke Separuh Akhir UEFA Euro 2020

Temasya UEFA Euro 2020 sudahpun sampai di peringkat suku akhir dan banyak drama, aksi dan peristiwa yang telah kita saksikan.

Berikut adalah ramalam kami mengenai pasukan yang akan mara ke peringkat separuh akhir.


Ramalan Steve Jobs Pada Tahun 1990 Akhirnya Jadi Kenyataan Pada Hari Ini

Steve Jobs, individu yang bertanggungjawab menaikkan jenama Apple pernah meramalkan pada tahun 1990 bahawa teknologi Adobe Flash tidak lagi relevan. Dan pada Januari 2021, ramalan itu ternyata menjadi kenyataan.

Untuk anda yang tidak tahu, beberapa hari lalu Adobe secara rasmi mengumumkan bahawa syarikat itu akan menyekat semua kandungan yang menggunakan Flash Player mulai 1 Januari 2021.

Tidak cukup dengan itu, Adobe juga menggesa pengguna untuk membuang Flash Player dari peranti mereka.

Untuk rekod, pada 2015, Facebook dan Mozilla mula memboikot teknologi Flash dari perkhidmatan mereka pada masa itu. Namun, jauh sebelum itu lagi, pada 2010, Steve Jobs yang ketika itu memegang jawatan sebagai CEO Apple pernah menulis surat kepada Adobe untuk membantah teknologi Flash.

Tujuan Steve Jobs melakukan perkara tersebut adalah kerana dia meramalkan bahawa teknologi Flash diciptakan untuk zaman PC dan tidak akan relevan lagi pada masa akan datang dengan tren teknologi akan terarah kepada teknologi pintar.

Dalam satu tulisan kepada Adobe, Steve Jobs menyatakan bahawa teknologi Flash pada masa akan datang tidak lagi relevan dan ketinggalan zaman. Apa yang seharusnya dilakukan oleh Adobe adalah membaik pulih teknologi mereka pada masa akan datang dan bukannya mengkritik Apple kerana meninggalkan Flash.

Steve Jobs dengan pendiriannya menyatakan bahawa teknologi Adobe tidak sesuai untuk peranti dan perkhidmatan yang dikeluarkan oleh Apple. Menurutnya, Flash telah memberi reaksi buruk kepada hayat bateri dan mempunyai masalah keselamatan. Kenyataan ini juga telah menyebabkan berlakunya perang diantara Apple dan Adobe pada tahun 2010.

Untuk menguatkan lagi hujah Steve Jobs, pada tahun 2009, Symantec pernah meletakkan Flash dalam satu senarai kerana memiliki salah satu rekod keselamatan terburuk pada tahun 2009, lapor CNN.

Kini, dengan peredaran zaman yang pesat dan membangun, jenama besar seperti Facebook, Netflix dan YouTube sudah mula mengalihkan video mereka ke telefon pintar tanpa teknologi Flash.

Dan akhirnya, pada 1 Januari 2021, Adobe Flash Player yang menghadapi tekanan daripada pelbagai jenama besar secara rasmi telah mengakhiri hayatnya. Dikeluarkan pada tahun 1996, Flash telah menjadi salah satu teknologi paling popular di dunia dan digunakan hampir setiap orang.

Terdahulu, surat permohonan kerja dari Steve Jobs telah terjual pada harga RM684,000. Klik pautan di bawah untuk membaca.

Surat Permohonan Kerja Steve Jobs Tahun 1973 Terjual Pada Harga RM684,000

Ini Apa Yang Dilakukan Steve Jobs Saat Menerima Kecaman Orang Ramai

Netizen Dakwa Steve Jobs Masih Hidup Dan Sedang Berehat Di Mesir


Rambo: Last Blood Karya Penuh Aksi Terbaik

Rambo: Last Blood telah ditayangkan di pawagam berdekatan dan pastinya filem terakhir bagi siri filem Rambo ini memiliki hypenya tersendiri. Anda tidak akan kecewa menyaksikan pengakhiran filem franchise Rambo ini.

Sedikit sinopsis, filem ini mengisahkan John Rambo yang merupakan seorang veteran Perang Vietnam. Kali ini, dia perlu bekerjasama dengan seorang wartawan untuk menyelamatkan seorang gadis iaitu anak angkat Rambo yang diculik oleh kartel dadah Mexico.

Pastinya peminat filem siri Rambo mengharapkan pengakhiran yang terbaik dan mengharapkan sesuatu yang ‘wow’ dalam karya terakhir ini. Anda akan berpuas hati dengan apa yang dipertontonkan dan setiap sen yang anda keluarkan sangat berbaloi.

Anda harus tonton filem ini jika belum menontonnya. Kenapa kami katakan begitu? Kami akan rungkaikan beberapa aspek dalam filem ini, tetapi jangan risau kerana tiada spoiler akan diberikan kerana anda harus menontonnya sendiri.

Filem ini boleh dikatakan boleh berdiri sendiri kerana walaupun anda tidak mengikuti filem ini daripada siri awal, anda masih mampu untuk memahami jalan ceritanya. Malah, konflik yang dihadapi oleh Rambo membuatkan anda turut berfikir dan teruja untuk menyelesaikannya. Apakah konflik ‘terbesar’ yang dihadapi oleh Rambo? Anda kena saksikan sendiri.

Aksi yang dipamerkan Sylvester Stallone masih lagi berjaya memukau penonton. Walaupun beliau sudah berusia dan tidak setangkas dahulu, tetapi aksi yang dipamerkan boleh dikatakan terbaik. Malah, beliau juga dapat menamatkan watak beliau sebagai Rambo dengan baik. Adakah anda bersetuju?

Tidak hairan apabila filem ini diklasifikasikan hanya untuk tontonan 18 tahun dan ke atas kerana padat dengan babak aksi dan pertempuran tanpa henti. Anda dapat lihat setiap adegan gore dalam filem ini menjadikan ia sangat menarik dan menggerunkan.

Anda harus lihat sendiri kenapa Rambo: Last Blood ini merupakan pengakhiran terbaik untuk siri franchise ini. Malah, anda juga harus saksikan aksi-aksi Rambo cuba sedaya upaya untuk menyelamatkan orang tersayang.

Kami memberikan 7/10 kerana filem ini padat dengan babak aksi dan laman kritik juga memberikan reaksi positif. Jika anda masih belum menonton filem ini, anda boleh ke pawagam yang terdekat untuk menontonnya.

Lionsgate telah mengistiharkan ‘Rambo Day’ pada 18 September 2019 yang lalu. Klik pautan di bawah untuk ketahui lebih lanjut.

Lionsgate Perkenalkan Rambo Day Sempena Rambo: Last Blood

Tonton Trailer Terbaharu Filem ‘Rambo: Last Blood’


Ahli Mafia Ditahan Selepas Ambil Kesempatan ‘Bantu’ Orang Susah Yang Terjejas Akibat COVID-19

Pihak polis Itali telah mengesahkan bahawa terdapat ahli mafia yang ditangkap setelah cuba untuk mengambil kesempatan ketika krisis wabak COVID-19.

Dalam satu kenyataan polis, organisasi jenayah itu telah cuba membeli beberapa perniagaan yang bermasalah dari segi kewangan. Mafia telah membeli perniagaan yang sakit ini dengan menggunakan dana dari pengubahan wang haram.

Ratusan pihak polis telah menyerbu Palermo pada hari Selasa pagi waktu tempatan dalam usaha untuk menghentikan puak mafia Cosa Nostra. Pihak polis mahu mendesak kumpulan Cosa Nostra untuk menghentikan kegiatan mengeksploitasi ekonomi ketika negara sedang bertarung dengan wabak COVID-19, lapor Sky News.

Polis menahan 91 suspek dari Sicily dan beberapa bahagian di utara Itali. Mereka didakwa atas pengubahan wang haram, di mana mereka menggunakan wang ini untuk membeli hotel, kilang farmasi dan barisan perniagaan lain untuk mengembangkan kuasa. Selain itu mereka akan turut didakwa atas kesalahan perdagangan dadah, peras ugut dan atur perlawanan.

Menurut Ketua Pendakwa Palermo Lo Voi, salah seorang suspek turut menawarkan wang kepada mereka sambil mengatakan, “lihat, kami mampu bayar anda dengan tunai” dalam perbualan telefon yang direkod.

Financial Guard memberitahu bahawa mereka merampas aset haram bernilai 15 juta euro, iaitu sekitar RM 70,403,015 juta, termasuk trak lumba kuda. Manakala Hakim Palermo Piergiorgio Morosini mengatakan perintah penguncian telah memberi kesan buruk kepada sektor perniagaan.

Kesan paling besar yang dinyatakan oleh Corriere della Sera, salah satu media di Itali, adalah mafia akan bergiat dengan sangat aktif semasa krisis dengan memanfaatkan wabak COVID-19 dalam cubaan untuk mengeksploitasinya.

Pihak penyiasat turut memberi amaran kepada Cosa Nostra dan organisasi mafia yang lain – terutamanya mereka yang berpusat di Calabria, ‘Ndragheta – untuk berhenti dari melakukan aktiviti membeli perniagaan yang sakit di tengah-tengah situasi COVID-19. Organisasi jenayah ini telah berusaha selama bertahun-tahun untuk mengambil alih perniagaan yang terdapat di seluruh negara.

Cosa Nostra kumpulan yang berpusat di Palermo, dilaporkan telah ‘melarikan’ sejumlah pemimpin mereka ke Milan dalam beberapa tahun terakhir. Mereka juga dikatakan menggunakan kuasa mereka untuk memaksa kafe membeli biji kopi dari syarikat yang dikendalikan oleh mereka.

Untuk rekod, Itali adalah negara Eropah pertama yang dijangkiti wabak COVID-19, di mana mereka melaporkan 219,814 kes dan 30,739 kematian sejak wabak ini mula menular ke negara terbabit.

Untuk bacaan lanjut mengenai mafia, klik pautan di bawah.

Mafia Ambil Kesempatan, Tawar Makanan Dan Pinjaman Tanpa Faedah Untuk Rakyat Itali

20 Fakta Menarik Tentang Mafia Jepun Yakuza. #17 Ahli Mereka Dilarang Keras Dekati Musuh Ini


Rambut Gugur Dan Tidak Sihat, Ini 5 Punca Wanita Berhijab Sering Berdepan Masalah Rambut

Bagi wanita berhijab, penjagaaan rambut sangat penting untuk memastikan rambut anda kekal sihat. Jangan sesekali anda abaikan penjagaan rambut kerana ia akan menimbulkan pelbagai masalah seperti keguguran dan masalah kelemumur. Ia juga boleh menjejaskan tugas harian anda.

Untuk anda yang tidak tahu, ini antara perkara yang boleh menyebabkan rambut anda rosak. Cuba check satu-satu sebab mungkin dalam tidak sedar anda ada buat.

Sesetengah wanita suka memakai anak tudung yang sama berulang kali tanpa mencuci. Bagi mereka bila pakai dekat dalam orang tak nampak, jadi tiada masalah untuk pakai berulang kali. Sebenarnya tabiat ini tidak bagus tau kerana boleh menyebabkan rambut anda berbau.

Untuk mengelakkan rambut anda daripada bermasalah dan berbau, anda  janganlah pakai anak tudung yang sama. Mungkin nampak bersih tapi sebenarnya banyak kelemumur dan juga peluh yang sudah melekat dekat situ. Seeloknya tukar setiap hari atau dua hari sekali.

Anda yang berhijab mesti suka ikat rambut ketat-ketat sebab tidak mahu sanggul rambut terjatuh kan. Tapi, tahu tak sebenarnya ia boleh menyebabkan rambut anda mudah gugur dan putus. Selain itu, anda juga akan mengalami sakit kepala bila rambut diikat terlampau ketat.

Sebaiknya, anda longgarkan sikit ikatan dan kalau kat rumah biarkan sahaja rambut tak berikat supaya tak nampak kusut. Barulah rambut makin sihat!

Ramai dalam kalangan wanita berhijab yang selalu membasahkan rambut supaya rasa fresh sebelum nak keluar atau pergi kerja. Tapi, anda tahu tak bila anda terus pakai tudung bila rambut basah ia akan membuatkan rambut berbau kepam.

Rambut yang tertutup dalam keadaan basah juga akan mengakibatkan masalah kelemumur selain menjadi kusut dan membuat hujung rambut berbuah atau bercabang. Selain tu, kulit kepala anda juga lebih mudah berminyak. Jadi, pastikan anda keringkanlah rambut dulu sebelum pakai tudung.

Untuk penjagaan luaran mestilah bermula dari dalam juga. Pengambilan nutrisi makanan yang seimbang dan menyihatkan juga penting tau bagi kesihatan rambut anda. Pemakanan yang tak terkawal boleh menyebabkan hormon tak stabil dan pengaliran darah pun kurang lancar.

Anda mesti dapatkan nutrisi yang cukup untuk menjaga kesihatan dan penampilan rambut. Kebanyakan makanan dah tersedia nutrisi protein, zat besi dan vitamin untuk menyihatkan dan menyegarkan rambut anda.

Syampu adalah produk penjagaan rambut yang penting, jadi korang perlu memilih produk penjagaan rambut dengan betul sebab tak semua jenis syampu yang sesuai dengan wanita yang berhijab.

Kalau tersalah pilih boleh menyebabkan masalah kelemumur, gatal-gatal kulit kepala, melemahkan akar rambut dan masalah keguguran rambut anda bertambah.

Sekarang anda tidak perlu risau lagi sebab sudah ada syampu SUNSILK HIJAB RECHARGE Segar Kulit Kepala yang direka khusus untuk rambut berhijab. Ia dirumus khas dengan Ais Micellar untuk menghilangkan minyak yang berlebihan, sisa peluh dan kekotoran.

Ditambah pula dengan teknologi Fragrance Release Pearls terkini yang memberikan rambut anda wangian tahan sehingga 48 jam! Syampu SUNSILK HIJAB RECHARGE Segar Kulit Kepala ini juga mengandungi buah tin yang mempunyai antioksida yang baik untuk rambut.

Tunggu apa lagi itu? Sekarang anda boleh dapatkan produk SUNSILK HIJAB secara percuma tau! Dengan SUNSILK HIJAB RECHARGE Segar Kulit Kepala, lepas ini sudah tiada masalah rambut gugur, kusam dan kusut bagi wanita berhijab, bestnya!

Untuk maklumat lanjut tentang syampu SUNSILK HIJAB RECHARGE Segar Kulit Kepala, anda boleh daftar dekat SINI untuk dapatkan produk percuma SUNSILK HIJAB.


Rambut Panjang Dan Mata Merah, Pengalaman Seram Lelaki Ini Di Salah Sebuah Hotel Di Ipoh

Sejap perintah kawalan pergerakan ditarik dan kebanyakan rakyat Malaysia telah dibenarkan untuk merentas negeri. Ramai yang mengambil peluang untuk keluar bercuti di dalam negeri.

Dalam masa yang sama, ada juga yang mengalami satu pengalaman mistik setelah hotel yang diduduki oleh mereka tidak berpenghuni selama beberapa bulan.

Terbaharu, jenama pereka fesyen yang dijalankan oleh Irie dan Jimie iaitu SETH&LUNA telah berkongsi pengalaman mereka tinggal di salah sebuah penginapan yang terdapat di Ipoh iaitu Sekeping Kong Heng.

Ceritanya bermula apabila mereka bertiga turun dari Cameron Highlands dan menuju ke Ipoh. Salah seorang daripada mereka akui bahawa Sekeping Kong Heng adalah antara tempat yang dari dulu lagi mereka idamkan untuk bermalam.

Setelah selesai urusan check in dan ditunjukkan bilik, dugaan pertama mereka hadir apabila bilik yang diduduki tiada pintu tandas dan hanya ditutup menggunakan kain.

Tambah pula di dalam tandas tersebut tidak disediakan paip air. Cubaan untuk berpindah bilik gagal selepas pihak pengurusan Sekeping memberitahu bahawa semua bilik yang terdapat di sana adalah sama – tidak berpaip dan tiada pintu.

Mereka akur dan teruskan perancangan untuk tinggal di Sekeping Kong Heng.

Dugaan kedua dan cerita seram bermula di sini. Mereka baru pulang dari makan malam di sekitar bandar Ipoh dan jam sudah menunjukkan jam 12. Sampai sahaja di bilik mereka mula bersembang seperti biasa sehingga jam 1 pagi.

Sewaktu mahu beransur tidur, salah seorang daripada mereka menuju ke sinki yang terdapat di hadapan katil. Sebelum itu lagi, dia sudah mengadu bahawa dia rasa tidak sedap badan dan seolah-seolah seperti ada sesuatu.

Semasa sedang membasuh muka di sinki, “Aku perasan mata dia merah padam. Mulut celupar aku pun pergi tegur, ‘mata kau kenapa merah?'” Tulisnya di laman Instagram SETH&LUNA.

Pertanyaan itu dibalas dengan perkataan ‘shitlah‘. Habis cuci muka, dia terus mencapai tuala dan menggosok mukanya. “Masa dia tengah gosok muka tu, dia sempat menyeringai tengok aku. Dia bulatkan mata sambil senyum menakutkan dekat aku.”

Lepas cuci muka, kawannya yang matanya merah tadi terus menuju ke katil dan berbaring. Salah seorang daripada mereka cuba memanggil namanya, tetapi tidak disahut. Bila lampu dibuka, mereka nampak dia sudah mengiring memandang dinding, “Mata terbeliak merah tak berkelip.”

Mereka cuba membaca istighfar dan nampak bahawa kawan mereka itu cuba melawan apa yang ada di dalam badannya, “Dia bukak mulut dan cuba paksa diri untuk bercakap,” dan ayat yang keluar dari kawan mereka tadi adalah, “Aku tak boleh cakap”.

Tidak lama selepas itu, kawan yang matanya merah tadi telah meminta kepada mereka untuk segera keluar dari bilik tersebut. Tanpa bertanya banyak, mereka terus berkemas. Sedang tengah berkemas, kawan yang matanya merah tadi kata kepada mereka, “Selipar itu letak balik kat tempat dia, DIA tak suka.”

Siapa ‘dia’ itu menjadi pertanyaan besar buat mereka. Disebabkan takut, mereka tidak endahkan pertanyaan itu dan letakkan balik selipar yang tadi digunakan oleh mereka.

Semasa mahu menuju keluar, kawan yang matanya merah itu sempat kata kepada mereka bahawa jangan tinggal apa-apa dekat sini, “DIA tak suka.” Bila dah habis kemas, mereka terus menuju keluar dan memandu kereta tanpa hala tuju. Tidak mahu kawannya tadi itu tiba-tiba berubah, mereka sentiasa ingatkan dia untuk membaca Lailahaillah.

Masa dalam kereta dan tidak tahu arah tujuan. Kawannya yang matanya merah tadi mula bercerita bahawa semasa dia sedang mencuci muka. Dia dapat rasakan sesuatu berada di dalam tandas yang tiada pintu tadi. “Dia tak nampak rupa benda itu, tapi dia dapat rasa.”

Semasa salah seorang daripada mereka tegur matanya merah, “Dia tengok cermin depan dia terus nampak yang rambut dia jadi panjang dan muka dia berubah. Sebab itu dia cakap ‘shitlah’ dalam nada rengsa,” Katanya.

Tidak pasti apa yang mengganggu mereka, tetapi kesimpulan yang mereka buat adalah bahawa hotel itu sudah tidak berpenghuni selama lebih tiga bulan dan semestinya ada ‘benda’ lain yang datang. Tambah mereka lagi, bilik ini bukanlah tempat untuk orang solat, dengan keadaan jamban yang tiada paip dan tiada pintu, seolah-olah menjemput ‘benda’ lain untuk tinggal di sana.

Terdahulu, pembaca kami ada berkongsi cerita seram mereka. Kami tampilkan 5 pengalaman seram dari pembaca Vocket. Klik pautan di bawah untuk membaca.

5 Pengalaman Paling ‘Seram’ Hasil Perkongsian Pembaca Vocket


Rambut Persis ‘Sakinah’, Penampilan Stacy Di Pentas SFMM35 Buat Netizen Terhibur

Konsert separuh akhir Muzik-Muzik (SFMM) telah berlangsung semalam dimana 10 buah lagu dipertandingkan untuk merebut tempat ke pentas Anugerah Juara Lagu (AJL 35) pada tahun depan.

Menariknya, persembahan Stacy dalam episod pertama SFMM telah menjadi buah mulut netizen. Bukan sahaja persembahannya hadir dengan vokal dan tarian yang mantap tetapi penampilannya turut menjadi perhatian.

Wehhh bagusnyaa performance Stacy malam niiii ! Vocal sangat terkawal walau sambil menari 😭😭 so proud of her 👏👏 #SFMM35 @KimcyLovers @TeamSGS @stacyanam_6

— ZLHLMY (@zulhilmymuslem) November 20, 2020

Vogue betul rambut Stacy! 💅🏻#sfmm35 pic.twitter.com/BcLEwJwlKk

— محمد اميرول بن رزالي (@Encik_Amirul) November 20, 2020

Stacy ni je aku nampak masih stabil vokal dia even menari bagai masa perform. Dia tukar arrangement sikit lagu Khayal ni. Tapi aku nak lagu Aku, Kau dan Muzik lagi untuk ke Final. Goodluck Bunga Cantik dan Hang Nadim!#SFMM35 pic.twitter.com/81wycl64L8

— Rant Myself (@myselfrant_) November 20, 2020

Bukan itu sahaja, para netizen terkejut melihat Stacy menggayakan rambutnya afro seperti pelakon kanak-kanak, Sakinah dari Gtlosiar. Malah, Akim turut ‘membahan’ penampilan isterinya yang hampir sama dengan Sakinah.

WHAT YOU SEE VS WHAT I SEE 🤣#SFMM35 pic.twitter.com/xbFndDhno0

— Maddeennnn (@maddeenn_) November 20, 2020

Pulang kamu SAKINAH! Anak-anak mencarimu! https://t.co/nsNH9PzMEI

Sakinah dan kuncu-kuncu sebelum perform. #SFMM35 #Stacy pic.twitter.com/7shBzMNIc6

— Beyut (@AnamAldrich) November 20, 2020

Hahahahahah seronok eh dia bahan wife dia😂 https://t.co/bTMnK1O3vq

Sekarang dah tahu la siapa lelaki yang sakinah berebut tu sampai gaduh gelongsor bagai 😂😂

— Rossa (@tuanelyyana) November 20, 2020

Adakah anda menonton persembahan Stacy semalam? Apa pendapat anda akan persembahan dan penampilan beliau?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

Dilabel Bawa Budaya Buruk, Shaheizy Sam Dikecam Netizen Gantung Vape Dileher Ketika ‘Live’ ABPBH


‘Ramen Ichiraku’ Restoran Diinspirasikan Daripada Siri Anime Naruto Dibuka

Tidak dapat dinafikan siri anime Naruto memiliki peminatnya tersendiri. Pastinya anda yang menonton siri tersebut sering melihat babak Naruto menikmati ramen ichiraku dengan penuh menyelerakan.

Kini, anda juga dapat menikmati ramen seperti Naruto kerana sebuah restoran ramen telah dibuka iaitu Ichiraku Ramen dan restoran tersebut berinspirasikan dari siri anime tersebut. Menariknya, ramen yang disediakan kelihatan sama seperti dalam anime dan penyepit menyerupai peralatan ninja serta perhiasan juga mengetengahkan ciri-ciri ninja.

Last Saturday, the world's first officially authorized Ichiraku Ramen – of #NARUTO fame – opened in Shanghai’s Global Harbor, a large shopping mall in Putuo district. The eatery attracted lots of anime and manga fans who lined up outside to try the famous fictional ramen. pic.twitter.com/MSUBaUlfoW

— ShanghaiEye (@ShanghaiEye) February 28, 2019

感動IG復活了😂 – 然後草稿全消失😭 – 火影忍者主題拉麵🍜 – 吃的是情懷😊😊😊 – 豪華特製拉麵78💰 – #火影忍者#拉麵#煎餃#上海#晚餐#上海生活#好吃#晩ご飯#美味しい#ラーメン#ラーメン巡り#満腹#焼き餃子#ナルト#一楽ラーメン#naruto#Shanghai#dinner#yummy#shanghailife#shanghaieats#zaishanghai#hotpot#ramen#shanghaifood #instagood#photooftheday#instafood#instayummy 😍

A post shared by @ __justbehappynick__2019 on Mar 5, 2019 at 2:14am PST

Bagi anda yang ingin menikmati ramen seperti Naruto, anda boleh datang ke restoran tersebut. Restoran ini terletak di Fukuoka, Shanghai dan lokasi tersebut dipilih kerana pencipta siri Naruto iaitu Masashi Kishimoto pernah ke sana semasa beliau masih seorang pelajar.


Rami Malek Sah Sertai ‘Bond 25’

Pemilihan watak untuk filem ‘Bond 25’ telah pun selesai dan pelakon Rami Malek telah dipilih untuk memegang watak penjahat untuk filem terbaru James Bond ini.

Berita berkenaan disahkan di laman Twitter rasmi filem James Bond. Bagaimanapun, tajuk untuk filem Bond 25 masih belum diumumkan dan working title untuk projek ini kekal Bond 25.

And finally Rami Malek joins the cast of #BOND25 pic.twitter.com/5AzLJIuVo0

Bond 25 bakal menjadi filem terakhir Daniel Craig sebagai agen 007. Pelakon Lea Seydoux akan terus membawa watak Madeleine Swann dan begitu juga beberapa watak lain yang muncul dalam Spectre antaranya Ben Whishaw (Q), dan Ralph Fiennes (M).

A word about #BOND25 from Rami Malek pic.twitter.com/CLJ5mpO9mu

“Saya berjanji akan buat Mr Bond tidak senang duduk dalam filem terakhir ini,” kata Rami Malek mengulas tentang pemilihan beliau sebagai penjahat dalam filem Bond 25. Penggambaran filem ini akan mengambil tempat di Jamaica, Norway, Itali dan London.

Bond 25 bakal jadi filem pertama franchise ini yang membuat penggambaran menggunakan kamera khas Imax. Jadi, anda perlu menonton filem ini di pawagam Imax untuk pengalaman menonton yang lebih hebat. Jika semuanya berjalan lancar, filem ini akan ditayangkan di pawagam pada 8 April 2020.


‘Ramly Burger’ Pencetus Revolusi Burger Jalanan Di Malaysia

Siapa di sini gemar makan burger tepi jalan? Adakah anda gemar makan burger daging atau ayam atau special? Pasti setiap orang memiliki menu kegemaran tersendiri.

Terbaharu, kecoh di Twitter apabila seorang pengguna Twitter @poppelangi telah berkongsi bahawa burger Ramly merupakan antara burger kegemarannya dan syarikat Ramly Burger merupakan antara syarikat usahawan Melayu paling berjaya.

Ramly Burger bagi saya secara peribadi, adalah syarikat usahawan Melayu paling berjaya. Diasaskan pada tahun 1984, Datuk Ramly Mokni telah mencetus satu revolusi yang mahukan anak muda Melayu untuk bermula berniaga secara kecil-kecilan. pic.twitter.com/nQ7KN8HR0Q

— Puan Eleena M. (@PopPelangi) September 6, 2019

Menurutnya, perkara itu mungkin dilihat oleh Ramly Burger ketika syarikatnya mahu membantu ekonomi Melayu di era Dasar Ekonomi Baru. Ramly Burger yang diasaskan pada tahun 1984, Datuk Ramly Mokni telah mencetus satu revolusi dimana mahukan anak muda Melayu untuk bermula berniaga secara kecil-kecilan.

Dari Mongolia, ke Poland, kemudian ke pelabuhan Hamburg, ke Amerika Syarikat, sebelum anak jati Tanjung Piandang Perak membuka perusahaan membantu ramai orang muda Melayu dalam memulakan perniagaan. Walaupun terdapat banyak kedai yang menjual burger, tetapi baginya Burger Ramly adalah antara kegemarannya.

Berikutan perkongsian sejarah burger ini, ada yang berkongsi bahawa permohonan pembiayaan Datuk Ramly Mokni pernah ditolak oleh bank tempatan dan ideanya dijadikan sebagai satu jenaka. Akan tetapi, lihatlah sekarang kejayaan Datuk Ramly Mokni ini dan kini berjaya menghasilkan ramai usahawan berjaya di bawah jenama produknya Ramly.

I remember at a briefing by SME Bank the story of how Dato' Ramli went, in 1977, to a local bank and was rejected by a banker who said "mana orang Melayu makan burger?!". He went to SME Bank (then aka Bank Pembangunan) and they funded him to this day!

— View from the top floor (@zazulazman) September 9, 2019

Malah, ada juga netizen yang berkongsi bahawa mereka lebih gemar makan burger Ramly berbanding burger di restoran makanan segera. Bagi mereka, burger Ramly memiliki keunikan rasanya tersendiri.

Im more prefer to burger ramly than burger mcd or kfc actually ..tak cukup satu AHAHAHAHAHAH https://t.co/ksXLqxUVMM

— siti nur aishah (@nraishahh97) September 9, 2019

BURGER RAMLY ONLY TASTES AMAZING WHEN IN MALAYSIA https://t.co/WFrJIlXBFC

kome terei ler makan burger ramly kat mana2 rnr yg ada kedai ramly ni. memang terbaik cho! 10x sedap dari mcd! benor ni teman kabor 👍🏻 https://t.co/n1JdcHBoAS

— sh⎊fiq (@shfiqnasir) September 9, 2019

Adakah anda setuju bahawa Burger Ramly memiliki keunikan rasanya tersendiri? Anda mungkin berminat ketahui bagaimana Sate Haji Samuri bantu naikkan nama Kajang? Klik pautan di bawah untuk baca artikel tersebut.

Bagaimana Sate Haji Samuri Bantu Dalam Menaikkan Nama Bandar Kajang

Tonton Reaksi Kanak-Kanak Amerika Syarikat Cuba Makan Burger Ramly ‘Special’

‘Battleship Island’ Merujuk Kepada Sejarah Kelam Pulau Hashima


Ramly Jangka Pendapatan Cecah RM2 Billion Dengan Kilang Baru

Terkenal dengan jenama Ramly Burger, syarikat anak tempatan ini menjangkakan pendapatan mereka akan meningkat sekali ganda iaitu mencecah RM2 billion berikutan pembinaan kilang produksi baharu di Pulau Indah, Selangor yang akan beroperasi sepenuhnya pada 2018.

Fasa pertama yang dijangka siap pada akhir tahun depan akan meningkatkan kapasiti dari 100 tan kepada 300 tan sehari. Kapasiti akan terus meningkat sebanyak 300 tan sehari selepas siap fasa kedua. Kilang yang akan dilengkapi dengan mesin automatik ini diharapkan dapat membantu Ramly untuk mencapai kemajuan dalam industri pemprosesan halal toyibban (makanan yang bersih, baik dan selamat) di dalam negara dan pasaran antarabangsa.

Buat masa ini perkembangan bisnes adalah statik berikutan fasiliti sedia ada sedang berfungsi pada tahap maksima dan hanya dapat mengeksport produk ke Singapura, Thailand, Indonesia, Cambodia, Myanmar dan Bangladesh.

Dengan pembinaan kilang baru ini, kumpulan Ramly akan mempunyai depot penyimpanan, logistik halal, pusat latihan dan pusat penyelidikan dan pembangunan. Kumpulan Ramly juga akan berupaya meningkatkan aktiviti pengeksportan produk mereka ke rantau Asean, Timur Tengah, Eropah, Jepun dan Korea. Ia adalah salah satu pelan pengembangan syarikat yang positif.

LIKE dan FOLLOW Vocket di Facebook serta Instagram


Ramona Zam Zam Kongsi Pengalaman Kali Pertama Bergelar Ibu

Memegang status sebagai seorang ibu bukanlah sesuatu yang MUDAH. Ya betul, sebab banyak pengalaman mengajar kita (ibu) untuk menjadi seorang yang tabah dan kuat sepanjang perjalanan menjadi ibu.

Pengalaman ini dikongsikan sendiri Ramona Zam Zam yang pertama kali bergelar ibu. Anda kena dengar sendiri cerita Ramona Zam Zam ni sebab…Anda tontonlah sendiri video ini dan Ramona ada kata anak dia gigit perut dia. Comel kan?

Wah, happening betul Ramona Zam Zam! Mula-mula ‘berat’ juga hendak bawa status seorang ibu ini tetapi bila dah dapat rentak, barulah boleh balancekan masa untuk diri sendiri, keluarga dan kerjaya.

Pengalaman anda pulak macam mana? Mesti ada cerita disebalik pengalaman pertama bergelar seorang ibu.

Serlahkan Kehebatan Anda Dengan Susu MARIGOLD HL

Perhatian buat semua! Lepas ini make sure minum sekurang-kurangnya segelas Susu Lemak Rendah MARIGOLD HL setiap hari sebab susu lemak rendah ini diperkaya dengan 9 Vitamin Penting yang baik untuk mulakan hari anda. Antaranya, Vitamin A, B1, B3, B6, B12, C, D3, E dan Asid Folik.

Barulah ada tenaga hendak buat aktiviti sepanjang hari sebab permulaan hari anda sudah pun di boost dengan Susu Lemak Rendah MARIGOLD HL ini. Sama macam Ramona Zam Zam lah sebab itu dia minum MARIGOLD HL yang 36% Lebih Kalsium, 52% Lebih Protein dan paling penting 74% Kurang Lemak.

Kalau hendak tahu lebih lanjut mengenai Susu Lemak Rendah MARIGOLD HL ini, anda pergi sahaja ke Facebook mereka di MARIGOLD HL Milk MY.

So, anda ada pengalaman menarik yang hendak dikongsi macam Ramona Zam Zam ini? Jangan lupa komen di ruangkan komen di Facebook Vocket manalah tahu cerita anda itu boleh memberi inspirasi dekat bakal-bakal ibu yang lain.


Aset Milik Produser Filem ‘The Wolf Of Wall Street’ Akan Dirampas

Dikatakan sebagai salah satu rampasan aset terbesar dalam sejarah Amerika, pihak peguam persekutuan Amerika Syarikat akan mengeluarkan saman untuk pihak Red Granite Pictures yang menerbitkan filem The Wolf Of Wall Street.

Co-founder untuk syarikat Red Granite Pictures adalah Riza Aziz, anak tiri kepada Perdana Menteri Malaysia sekarang ini di mana aset syarikat itu dikatakan diperolehi dari dana syarikat Malaysia, 1MDB. Tiada sebarang komen dikeluarkan oleh pihak Red Granite Pictures setakat ini.

Menurut laporan dari pihak F.B.I, Riza dikhabarkan membeli dua hartanah di New York dan Los Angeles yang bernilai USD50 juta dan kemudiannya menjadi pelabur untuk filem The Wolf Of Wall Street menggunakan dana dari 1MDB. Walaupun filem berkenaan mendapat kutipan sebanyak USD400 juta di seluruh dunia pada tahun 2013, filem tersebut tidak ditayangkan di Malaysia kerana dianggap ‘tidak sesuai’ untuk dipertontonkan kepada umum.

Pihak persekutuan Amerika Syarikat akan merampas aset bernilai lebih USD1 billion di mana semua aset berkenaan dikatakan mempunyai hubungan dengan syarikat 1MDB dan aset Red Granite Pictures terlibat dalam kes ini secara tidak langsung. Tiga nama telah difailkan oleh pihak Jabatan Kehakiman Amerika Syarikat; Riza Aziz, Jho Low dan Mohamed Badawy al-Husseiny.

Kes ini sedang berlangsung dan tiada sebarang komen dikeluarkan oleh pihak Red Granite Pictures buat masa ini.


Rancang Bawa Isteri Baru Anda Balik Beraya? Baca 11 Tips Ini

Nota Editor: Catatan ini asalnya dikongsikan oleh  Pak Utih’s Page.  Beliau merupakan penulis buku dan banyak berkongsi tips tentang hubungan suami dan isteri. Kami kongsikan semula di sini dengan izin daripada penulis. Semoga ia memberi inspirasi terutama buat anda yang baru sahaja mendirikan rumah tangga dan mahu balik beraya

Memang megah dan seronok, terutama sekali yang baru berumahtangga, bawa isteri beraya di rumah kampung sendiri. Pastinya akan pulang seawal dua atau tiga hari berpuasa bersama keluarga sebelum menyambut kedatangan Syawal.

Terasa hebat kejantanan apabila hari raya kali ini berstatus seorang suami membawa isteri beraya di kampung.

Bagaimana pula perasaan sang isteri baru itu, adakah juga berasa gembira dan terharu mendapat undangan pertama kali beraya di rumah orang lain?.

Wahai suami baru, isteri anda tidak gembira sebagaimana anda rasai. Walau bagaimanapun, dia tidak akan menolak undangan anda kerana dia ingin juga mengamalkan sifat-sifat ketaatan dan kesetiaan kepada suaminya untuk kali pertama ini.

Namun kegelisahannya pasti bergoncang sebaik saja suami menyuarakan hasrat beraya di kampungnya.

2. Bilik mana dia akan tidur dan bagaimana menguruskan bilik tidur itu?

3. Apa hadiah yang perlu dibeli dan untuk siapa?

4. Apakah dia perlu ke dapur memasak untuk keluarga atau hanya membantu?

5. Bagaimana nak basuh baju kalau dijangkakan seminggu di rumah itu?

6. Adakah perlu dia sentiasa bertudung di rumah itu.

7. Apa perlu dia buat pada pagi raya dan kalau tetamu datang beraya di rumah itu?

8. Bagaimana nak melayan ipar-ipar dan anak-anak saudara yang datang ke rumah nanti?

9. Banyak lagi yang dia fikirkan… (tolong tambah)

Oleh itu wahai suami, elok kita bantu ringankan stres isteri ini agar dia terasa kehadiran dia nanti di rumah barunya itu dihormati dan difahami.

2. Sebaik-baiknya rancang beraya di kampung hanya tiga malam sahaja. Jika dah ambil cuti seminggu, pada malam keempat, elok pergi ke tempat lain, dan malam ke lima baru tidur di kampung semula untuk dihabiskan hari cuti itu. Ini bertujuan untuk memecahkan “monotonous” kebosanan dan mengurangkan stres isteri yang masih baru di rumah itu.

3. Senaraikan semua aktivit harian ibu anda daripada bangun sahur hingga dia masuk tidur. Kemudian terangkan kepada isteri agar isteri tadi tahu pergerakan seharian ibu mertuanya itu dan melayan ibu mertuanya mengikut aktiviti rutinnya. Dengan ini isteri tadi tidak kekok dan mudah untuk dia mengenali ibu mertuanya.

4. Terangkan juga masakan-masakan kegemaran ibu itu semasa bersahur, berbuka dan hidangan raya agar isteri anda boleh “google” recipe berkenaan sebagai persediaan membantu mertuanya di dapur.

5. Terangkan juga hadiah-hadiah yang menjadi minat ibu dan ayah. Jika anda sebagai lelaki tidak tahu (memang tak tahu pun) elok tanyalah kakak atau adik perempuan anda mengenai hal ini. Mereka boleh membantu. Dan sesampai di rumah nanti, biarkan isteri anda yang menyerahkan hadiah itu kepada ibu dan ayah anda. Ini memberikan pandangan pertama yang positif daripada ibu dan ayah anda kepada isteri anda. Isteri juga terasa dihormati. Sebaik-baik hadiah ialah biskut raya atau juadah makanan untuk berbuka puasa. Jangan hadiah kain yang belum berjahit atau makanan mentah yang membebankan ibu mertua memasaknya.

7. Jika isteri mengadu dan mengomen itu ini mengenai keadaan dan perangai orang-orang di rumah itu, jangan terus menghentamnya. Isteri anda sedang “mengorientasi” atau “menyelami” atau “kondisi” suasana baru di rumah barunya itu. Dengarlah perkataannya dan jawablah dengan kasih sayang agar penjelasan anda itu dapat diterima sebagai rasa belas kasihan.

8. Kalau isteri anda segan atau malu pada peringkat awal bertanya kepada mertua atau iparnya untuk dia membantu kerja rumah, temanilah dia hingga dia sudah yakin untuk buat sendirian. Comtohnya menggunakan mesin basuh dan menyidaikan kain di ampaian dan sebagainya. Mungkin, teknik dan amalan kebiasaannya tidak sama dengan di rumah itu.

9. Jika ada perkara yang dia tidak puas hati, elok dibincang di dalam bilik atau tempat yang ada “privacy”.

10. Sebelum meninggalkan rumah, suruh isteri anda yang hulurkan wang raya semampu yang anda ada, kepada ibu dan ayah. Upacara Ini mengikatkan lagi kasih sayang ibubapa anda kepada isteri anda.

11. Sesampai di rumah anda, suruh isteri anda telefon ibu memberitahu yang anda berdua telah selamat sampai di rumah. Ini juga menambah kasih sayang mereka berdua kepada anda.

Gambar diambil daripada  EverybodyPhoto.

LIKE dan FOLLOW Vocket di Facebook serta Instagram


Ahli Parlimen Anti-Islam Belanda Cetus Provokasi, Anjurkan Pertandingan Melukis Nabi Muhammad

Umum buat semua umat Islam bahawa wajah Nabi Muhammad tidak boleh dilukis atau dilakarkan, bahkan hukumnya adalah haram.

Namun, baru-baru ini seorang ahli politik dari Belanda yang cukup terkenal dengan kempen anti Islamnya dilaporkan mahu mengadakan semula pertandingan melukis karikatur Nabi Muhammad selepas lebih setahun acara tersebut dibatalkan susulan daripada bantahan keras yang diterima dari banyak pihak.

Menurut laporan Sinar Harian, Ahli politik yang bernama Geert Wilders itu merupakan pemimpin parti pembangkang terbesar di Belanda dan beliau mengalukan-alukan penyertaan orang ramai yang mahu mengirimkan lakaran mereka kepadanya di laman Twitternya.

Menurutnya, kebebasan bersuara mesti mengatasi keganasan dan fatwa Islam.

Rancangan Wilders, 56, untuk mengadakan pertandingan yang sama pada tahun lalu telah mencetuskan kemarahan orang Islam di seluruh dunia. Bahkan, beliau sendiri menerima ancaman bunuh.

Di Pakistan ketika itu, satu bantahan besar-besaran tercetus sehingga negara itu menggesa dunia Islam lain bersatu untuk memutuskan pertalian mereka dengan Belanda. Ini membuatkan Wilders terpaksa membatalkan rancangannya.

Semalam, beliau turut mengumumkan pemenang untuk pertandingan tersebut di laman Twitter miliknya.

And the Winner of the Cartoon Contest is:

— Geert Wilders (@geertwilderspvv) December 29, 2019

Menjengah ke ruangan komen di Facebook Sinar Harian, Rata-rata netizen merasakan tindakan Wilders ini sangat kurang ajar dan keterlaluan.

Dikepilkan beberapa artikel berkaitan dengan artikel di atas untuk dijadikan bahan bacaan tambahan. Klik pautan di bawah untuk bacaan lanjut.

Masyarakat Islam Di United Kingdom Berdepan Ancaman ‘Punish A Muslim Day’ Hari Ini

Kenapa Lelaki Ini Kata Muslim Adalah Penyebab Non-Muslim Tak Hormat Agama Islam


Rancang Trip Hujung Minggu Anda Yang Seterusnya Di Desaru Coast Johor

Mencari tempat percutian hujung minggu seterusnya dalam negara kadang kala boleh memeningkan kepala dan menjadi satu keputusan yang rumit untuk dibuat oleh seisi keluarga atau rakan sepejabat anda.

Mencapai kata putus dan memilih destinasi yang tepat dan memenuhi selera setiap orang ada ketikanya juga memakan masa terutama jika anda mempunyai keluarga atau kumpulan yang besar dan masing-masing mempunyai pilihan mereka yang tersendiri.

Bagaimanapun, buat anda yang masih tercari-cari kawasan peranginan terbaru untuk berlibur di hujung minggu bersama keluarga tersayang selepas ini, Desaru Coast di Johor boleh menjadi penyelasaian kepada masalah yang mungkin dihadapi sebelum ini.

Terletak di selatan tanah air, perjalanan ke Desaru Coast hanya mengambil masa lebih kurang empat jam perjalanan sahaja dari ibu kota dan hanya 45 minit sahaja jika anda mengambil penerbangan dari Kuala Lumpur ke Lapangan Terbang Antarabangsa Senai.

Perjalanan menggunakan udara bagaimanapun tidak hanya akan berakhir di lapangan terbang di mana mereka yang berkunjung ke sini berpeluang untuk menikmati sekitar 45 minit lagi pemanduan yang dipenuhi pemandangan menarik sebelum tiba ke destinasi akhir.

Seperti yang kami katakan, terdapat pelbagai pilihan dan tempat menarik untuk dikunjungi di Desaru Coast ini. Daripada taman tema air Adventure Waterpark, lapangan golf serta pelbagai pilihan resort dan hotel ternama yang terdapat di sini seperti The Westin Desaru Coast Resort, Hard Rock Hotel Desaru Coast, Anantara Desaru Coast Resort & Villas dan juga One&Only Desaru Coast.

Tambah menarik, kesemua lokasi yang disenaraikan di atas ini kesemuanya berada dalam satu kawasan yang sama meliputi keluasan lebih 3,900 ekar tanah di sepanjang dan 17 kilometer kawasan tepi pantai yang menghadap lautan biru.

Penginapan yang akan mencuri tumpuan sesiapa sahaja yang berkunjung ke Desaru Coast sudah pastinya akan tertarik kepada penginapan The Westin dan The Hard Rock Hotel yang terletak berhampiran dan menghadap antara satu sama lain.

Dengan penarafan lima bintang, The Westin Desaru Coast Resort terletak di tengah-tengah kawasan hub Desaru dan diuruskan operator perhotelan terkenal dunia iaitu Marriott International.

Dan jika anda mahukan pengalaman unik bercuti dengan layanan istimewa ‘Rock Star’ Hard Rock anda juga boleh memilih unutk menginap di Hard Rock Hotel Desaru Coast yang semestinya sesuai untuk mereka yang datang bercuti bersama keluarga atau pun atas urusan perniagaan.

Tidak sahaja menawarkan penginapan bertaraf lima bintang untuk keselesaan anda bersama yang tersayang tetapi Desaru Coast juga lengkap dengan taman tema air Adventure Waterpark untuk seisi keluarga dan juga lapangan golf untuk mereka yang ingin kekal aktif ketika percutian.

Buat si kecil kesayangan, Adventure Park pastinya bakal menjadi pengalaman yang tidak dapat dilupakan dalam percutian mereka ke Desaru Coast. Dengan lebih 20 tarikan dan permainan yang ditawarkan, taman tema air yang merupakan salah satu yang terbesar di dunia ini bukan sahaja sesuai untuk si kecil tetapi juga sesuai untuk semua golongan umur.

Untuk golongan bussinessman atau mereka yang gemar bermain golf, anda juga tidak perlu risau kerana Desaru Coast turut menyediakan lapangan untuk anda kekal aktif sepanjang penginapan di sana.

Dengan adanya The Els Club Desaru Coast, percutian anda pastinya akan menjadi lebih bermakna dengan menikmati permainan di lapangan yang mempunyai 45 lubang secara keseluruhan itu.

Saranan kami? Secara mudahnya Desaru Coast perlu menjadi destinasi percutian anda selepas ini bersama keluarga atau rakan-rakan sama ada di hujung minggu atau pun cuti panjang yang akan datang. Dengan layanan berkelas dunia dan pemandangan laut yang menyejukkan mata ia pasti bakal menjadi percutian yang tidak akan dilupakan anda sekeluarga.

Ketahui lebih lanjut mengenai Desaru Coast, Johor di sini.

Baca juga perkongsian kami sebelum ini mengenai destinasi percutian dalam negara di pautan di bawah.

Penginapan ‘Awesome’ Dikelilingi Alam Semulajadi Di Hulu Selangor Ini Sesuai Untuk Anda Yang Cari Ketenangan

4 Sebab Utama Anda Tidak Akan Menyesal Menginap Di Lexis Hibiscus Port Diskson

Zoo Negara Kini Tawar Tiket Masuk Percuma Bermula Hari Ini Pasti Buat Anda Teruja


Rancangan Kewangan Formasi Taktikal 4-3-3 Khas Buat Peminat Bola Sepak

Rancangan Kewangan Formasi Taktikal 4-3-3 Inspired by Alwi Adam EzazWealth

Ramai kawan-kawan lelaki kita suka permainan bola sepak. Futsal sampai ke pagi dan tengok bola sampai tak ingat dunia. Disebabkan minat yang tak berbelah bagi tu apa kata kita bina sendiri formasi taktikal kewangan kita sendiri. Macam coach la sikit.

Kena ada income melalui makan gaji atau perniagaan dan mestilah dilindungi oleh takaful. Ramai kawan korang ejen takaful kan? Pergi tanya mereka. GK ini kerjanya jaga gawang je jangan bolos. Nak score kau tunggu penalti.

Simpanan/Pelaburan – Low risk and consistent return macam ASB1 (7.xx%), ASB 2 (7.xx%), Tabung Haji (5-6%). Kalau bijak leverage tinggi la return dia. Jarang defense ni boleh score goal. Paling penting DF ni boleh tolong GK. Apa pun kena la jugak supply bola kat midfielder. Nak score kan?

Ada risiko sikit dan moderate return macam Unit trust, Property, Komoditi macam emas dan perak. MF ni ada keupayaan tinggi nak score berbanding dengan DF. Biasanya MF ni playmaker yang baik dan ambil freekick yang cantik dan tentulah kena supply bola kat Striker untuk score.

High risk, high return. Biasanya kena ada capital/holding power lebih sikit dan risiko diminimumkan dengan ilmu dan pengalaman. Striker ni mudah la nak score. Tinggal masuk ke tak je? Kadang2 depan gol pun tak masuk sepak melangit terkena palang la. Biasa kalau Right place Right time mesti score punya la.

Binalah defend dulu buat permulaan, apa lah guna nya score 3 goal tapi bolos 4 goal (macam aku je).

P/S: Formasi adalah fantasi penulis yang bukan sifu hanya sekadar berkongsi.


Disney+ Umum Rancangan TV Dan Filem Yang Akan Ditayangkan Di Penstriman Mereka

Disney baru-baru ini mengumumkan  perkhidmatan langganan streaming mereka iaitu Disney + yang akan dilancarkan secara global pada 12 November. Syarikat ini turut melancarkan senarai penuh filem-filem dan rancangan televisyen yang bakal ditayangkan di platform tersebut.

Menggunakan laman Twitter rasmi milik mereka, Disney+ membuat sebuah thread Twitter yang sangat panjang. Hampir 600 lebih filem dan rancangan diumumkan di dalam thread berkenaan. Bebenang tersebut disusun dalam susunan kronologi bermula dengan ‘Snow White and the Seven Dwarfs‘ yang ditayangkan pada tahun 1937.

Thread tersebut bukan sahaja mendedahkan tajuk-tajuk terkenal yang dihasilkan oleh Disney, malah tajuk-tajuk yang pelik dan  kurang dikenali juga turut diumumkan di dalam bebenang tersebut. Anda boleh melihat senarai penuh di laman Twitter rasmi Disney+

It. Is. Time. From Snow White and the Seven Dwarfs to The Mandalorian, check out basically everything coming to #DisneyPlus in the U.S. on November 12.

Pre-order in the U.S. at https://t.co/wJig4STf4P today: https://t.co/tlWvp23gLF pic.twitter.com/0q3PTuaDWT

— Disney+ (@disneyplus) October 14, 2019

The Reluctant Dragon (1941) pic.twitter.com/ESdR0kQf1d

Selain thread tersebut, Disney juga turut menghasilkan sebuah video kompilasi yang berdurasi 3 jam 17 minit memperlihatkan kesemua filem dan rancangan TV yang bakal ditayangkan di Disney+

Disney+ akan dilancarkan pada 12 November dengan harga $6.99(~RM29.33) sebulan.

Lagi artikel berkenaan Disney untuk bacaan lanjut. Klik pautan dibawah untuk mengetahui lebih maklumat berkenaan Disney.

Disney Sahkan Siri TV ‘Obi-Wan Kenobi’ Menampilkan Ewan McGregor

Disney Kini Mempunyai Kawalan Penuh Terhadap Kandungan Platform Hulu


Range Rover Sport Diuji Dengan ‘Dragon Challenge’ Melalui Iklan Terbaru

Menyebut tentang Land Rover pastinya ramai yang sudah membayangkan betapa hebat dan lasaknya kereta yang dihasilkan oleh jenama ini. Pada kali ini, Land Rover telah menguji model terbaru mereka iaitu Range Rover Sport Plug-In Hybrid dengan tugasan yang belum pernah dibuat pengeluar jenama lain.

Anda boleh skip ke minit 4.35 untuk melihat kemampuan Ranger Rover Sport mendaki Heaven’s Gate di Tianmen Mountain, China. Sebuah inisiatif yang menarik oleh Land Rover dalam mempromosikan keunikan China.


Rangka Manusia Tertua Berusia 11,000 Tahun, ‘Perak Man’ Kini Miliki Wajah

Jika anda masih teringat dalam buku teks sejarah tingkatan satu terdahulu pernah diceritakan kisah penemuan rangka manusia tertua berusia antara 10,000 hingga 11,000 tahun yang ditemukan 30 tahun lepas di Lembah Lenggong, Perak. Rangka manusia tersebut telah diberikan gelaran sebagai Perak Man.

Untuk pengetahuan anda, terkini Perak Man sudahpun mempunyai lakaran wajahnya yang sebenar menerusi kaedah 3D virtual reconstruction hasil tangan sekumpulan penyelidik dari Universiti Sains Malaysia (USM) dan Cicero Moraes, seorang pakar reka bentuk 3D dalam bidang pembinaan semula wajah forensik dari Brazil. Difahamkan, lakaran wajah Perak Man tersebut dikatakan siap sepenuhnya pada 19 Januari lepas.

“Projek melukis lakaran 3D bagi wajah Perak Man ini tercetus sejak dua tahun yang lalu dan ia merupakan hasil idea Pakar Bedah Neurosurgeri di Hospital USM Prof Datuk Dr Jafri Malin Abdullah,” jelas Dr Johari Yap, salah seorang penyelidik yang terlibat dalam projek ini serta pensyarah Radiologi Oral dan Maksilofasial di Pusat Pengajian Sains Pergigian USM.

Perak Man, rangka manusia tertua berusia 11,000 tahun yang ditemukan 30 tahun lepas di Lembah Lenggong, Perak, kini mempunyai ‘wajah’ lakaran, yang siap pada 19 Jan lepas. pic.twitter.com/L0ugBrOlKw

— BERNAMA TV 🇲🇾 (@BernamaTV) February 25, 2021

Menurutnya lagi, proses awal dimulakan dengan melakukan imbasan CT terhadap rangka tengkorak Perak Man sehingga terbentuk data dalam imej 3D. Imej 3D tersebut kemudiannya dihantar kepada Moraes melalui e-mel untuk proses lakaran wajah Perak Man yang selanjutnya.

Jelas beliau lagi, maklumat seperti jantina, umur dan keturunan Perak Man diperlukan terlebih dahulu supaya lebih mudah untuk Moraes hasilkan tisu muka berdasarkan ketabalan purata mengikut kajian terdahulu.

“Setelah muka berjaya dibentuk, pihak kami berbincang pula mengenai tona warna mata, kulit serta rambut bagi Perak Man berdasarkan kaedah Antropologi Forensik.

“Berdasarkan kajian terdahulu, Perak Man ini dirujuk sebagai bangsa ‘Australo-Melanesia’ serta merupakan nenek moyang kepada orang asli Negrito. Maka tidak hairan, ciri-ciri fizikal orang asli Negrito didapati menjadi reka bentuk akhir muka Perak Man,” Dr Johari menambah.

Bagi yang belum mengetahui, Perak Man merupakan rangka manusia zaman batu era paleolitik yang hampir sempurna dijumpai di Asia Tenggara. Rangka ini berjaya ditemukan pada tahun 1991 lalu menerusi hasil penyelidikan Pusat Penyelidikan Arkeologi Malaysia USM yang diketuai Prof Datuk Dr Zuraina Majid dengan kerjasama Jabatan Muzium Malaysia.

Rangka Perak Man juga telah dikaji dan para penyelidik mengatakan bahawa ‘dia’ dilahirkan dalam keadaan cacat fizikal dikenali sebagai brachymesophalangia. Mayatnya dikuburkan dalam keadaan kaki bertemu dada seperti janin yang dikandung dalam perut ibu.

“Sungguhpun dilahirkan dengan kecacatan fizikal, rata-rata berpandangan bahawa berkemungkinan Perak Man masih mampu meneruskan hidupnya dengan cara berburu dan berkumpul secara momad.

“Mungkin juga Perak Man adalah seorang yang dihormati dalam kumpulannya, mungkin seorang dukun atau orang yang berpengetahuan dalam segala urusan berkumpulan dari segi cara pemburuan dan aspek lain gaya hidup seharian pada zaman Paleolitik,” seperti yang dikutip menerusi artikel jurnal kajian Perak Man.

Dengan teknologi abad ke-21 ini, Ia juga dapat dilihat membantu para pengkaji untuk memahami bagaimana cara budaya dan tingkah laku orang zaman batu pada masa lampau. Dr Johari juga berkata, tanpa usaha kerjasama Moraes, Jafri Malin serta empat orang lagi penyelidik, pastinya lakaran 3D wajah Perak Man ini tidak akan berjaya dihasilkan.

Baca lagi perkongsian yang menarik dan unik mengenai negeri Perak menerusi pautan di bawah.

Vans ‘Restock’ Koleksi Kide Baharudin Sempena Pameran Solo Pertama Di TUN PERAK Co-op

Pertama Di Malaysia, Restoran Dalam Gua Di Perak Ini Tampil Unik Dengan Suasana Romantik

Daripada Komik Jadi Realiti, Rumah ‘Kampung Boy’ Di Perak Bakal Dibuka Hujung Tahun Ini


‘Rangkaian 5G Sudah Berjaya Mencapai 55% Di Kawasan Berpenduduk’- Fahmi Fadzil

Pada hari ini, sebahagian pengguna peranti di Malaysia sudah boleh mengakses rangkaian 5G. Kerajaan juga berhempas pulas mahu memperluaskan ke lebih banyak lokasi bagi dinikmati oleh semua orang.

Menteri Komunikasi dan Digital, Fahmi Fadzil kini memaklumkan peratus capaian rangkaian 5G di Malaysia setakat penghujung Mac lalu telah mencapai 55% di kawasan berpenduduk.

Dengan pencapaian ini, hanya tinggal berbaki 25% lagi sebelum sasaran 80% untuk tahun 2023 ini dicapai. Dalam perbincangan bersama syarikat-syarikat telekomunikasi, pihak kerajaan telah mempertimbangkan beberapa perkara yang boleh dilakukan bagi mempercepatkan proses perluasan rangkaian.

Sehubungan itu, Fahmi menyatakan beliau akan mengadakan pertemuan dengan Perdana Menteri, Datuk Seri Anwar Ibrahim pada minggu ini untuk memuktamadkan dasar dan hala tuju pelaksaanan 5G di Malaysia.

Setakat hari ini, orang ramai boleh mengakses rangkaian 5G menerusi pelan syarikat telekomunikasi Celcom, Digi, U Mobile, Unifi Mobile, Yes dan Yoodo. Penawaran rangkaian 5G kini boleh dilihat sudah tersedia di kawasan bandar-bandar utama.


Rangkaian FamilyMart Akan Dibuka Di Malaysia Akhir Tahun Ini

Rangkaian kedai serba 7-Eleven kini bakal berdepan saingan hebat dari sebuah franchise kedai serbaneka terkenal Jepun, FamilyMart yang akan membuka cawangan pertamanya di Malaysia akhir tahun ini. Dijangkakan 300 rangkaian Family Mart akan dibuka dalam masa 5 tahun.

FamilyMart akan memasuki Malaysia menerusi pelesenan yang diberi kepada QL Resources dalam usaha mereka untuk mengetatkan pegangan mereka dalam market mereka di luar Jepun.

FamilyMart sudah memasuki pasaran China, Taiwan dan Thailand menerusi kerjasama syarikat tempatan. FamilyMart merancang untuk menyediakan ruangan ‘dine-in-store’ untuk bersaing dengan kedai fastfood yang lain dengan usahanya menyediakan lebih 2,000 produk dalam kedai mereka.

7-Eleven mempunyai 2000 kedai serbaneka di serata Malaysia. Jadi FamilyMart ini dijangka memberi saingan kepada 7-Eleven seperti mana saingan dua syarikat ini di Jepun. Kalau nak tahu bentuk barangan yang ada di dalam FamilyMart ni, boleh tengok dalam video di bawah.


Rangkaian Jaya Grocer Dijual Pada Harga RM300 Juta

Satu dana ekuiti swasta (PE) yang diuruskan oleh CIMB Private Equity dan Mitsubishi Corp telah memenangi bidaan untuk membeli rangkaian supermarket Jaya Grocer. Gabungan kerjasama (JV) itu dikatakan telah membayar RM300 juta untuk mengambil alih supermarket itu.

Penjualan Jaya Grocer ini bermula sejak tahun lepas dengan harga permulaan yang lebih rendah iaitu sebanyak RM200 juta. Pembelian ini meliputi 16 cawangan supermarket ini di seluruh Klang Valley dan Ipoh.

JV ini dikatakan menggunakan PE dari Asean Industrial Growth Fund (AIGF) yang dibuat lima tahun lalu dengan dana sebesar USD130 juta untuk membeli rangkaian kedai runcit. Ini adalah dana PE di mana kebanyakkan pelabur adalah dari Jepun. Jaya Grocer adalah rangkaian kedai runcit pertama yang dibeli melalui AIGF.

Jaya Grocer mula beroperasi pada 2007 menerusi cawangan pertamanya di Jaya 33, Petaling Jaya. Pengasas Jaya Grocer adalah keluarga Teng, yang juga pengasas supermarket Giant dan Teng Mini Market Center di Bangsar. Jaya Grocer kini berkembang dengan 16 cawangan antaranya di The Intermark, Empire Shopping Gallery dan KLIA2.

Keluarga Teng telah menjual rangkaian supermarket Giant kepada syarikat Hong Kong pada tahun 1999. Keluarga Teng kini mengusahakan satu lagi rangkaian kedai runcit iaitu Pasaraya Hero, yang mereka mulakan pada tahun 2010.

Hebat keluarga Teng ini. Makin ramai pelabur luar yang nampak pasaran kedai runcit di Malaysia. Rangkaian FamilyMart dari Jepun juga akan mula beroperasi akhir tahun ini di Malaysia.


Rangkaian Restoran A&W Malaysia Bakal Dijual Dengan Harga RM34 Juta

Selepas hampir dua tahun A&W dikaitkan dengan pelbagai spekulasi melibatkan penjualan syarikat serta penutupan restoran, akhirnya syarikat KUB Malaysia Bhd selaku syarikat pemegang saham A&W Malaysia berjaya mempunyai pembeli terbaru.

Berdasarkan laporan daripada thestar, KUB Malaysia Bhd bersetuju untuk menjual keseluruhan rangkaian serta hakcipta A&W Malaysia Sdn Bhd kepada Inter Mark Resources Sdn Bhd dengan nilai RM34 juta.

Perjanjian diantara kedua-dua buah syarikat ini bakal diselesaikan sepenuhnya dalam jangka masa tiga bulan ini. Pembeli terbaru, Inter Mark Resources melihat A&W Malaysia masih berpeluang untuk bangkit semula berdasarkan beberapa faktor yang dimiliki rangkaian ini.

Diharap dengan pemilikan dibawah syarikat terbaru, A&W Malaysia berpeluang untuk bangkit agar kembali menjadi restoran makanan segera pilihan orang ramai dengan pertambahan cawangan serta menu.


Rangkaian Restoran Jamie Oliver Di Australia Telah Ditutup

Restoran yang berkonsepkan masakan Itali milik chef selebriti terkenal, Jamie Oliver di Australia yang sebelum ini berhadapan dengan masalah kewangan akhirnya terpaksa ditutup. Penutupan serta-merta restoran Jamie Oliver cawangan Canberra semalam mengejutkan pelanggan dengan notis yang ditampal di pintu restoran.

Lima lagi restoran di Sydney, Perth, Brisbane, Adelaide dan Parramatta sebelum ini telah dijual kepada Hallmark yang merupakan syarikat rangkaian restoran yang bertapak di Brisbane. Perniagaan milik Jamie Oliver ini dilaporkan menanggung kerugian kira-kira USD132 juta.

Menurut jurucakap Jamie Oliver Restaurant Group Australia, rangkaian restoran di negara itu merupakan salah satu pasaran antarabangsa terbaik kumpulan tersebut. Tambah beliau mereka turut berbesar hati untuk bekerjasama dengan Hallmark untuk meneruskan perniagaan tersebut.


Ahli Parlimen Bintulu Mahu Robohkan Rumah Sewa Jika Gagal Patuhi SOP

Prosedur operasi standard (SOP) yang dijalankan oleh kerajaan adalah bertujuan untuk memastikan bahawa seluruh rakyat Malaysia terhindar daripada wabak COVID-19.

Bagi individu atau kumpulan yang gagal mematuhi SOP yang telah ditetapkan, ia boleh didenda sebanyak RM10,000 atau berdepan hukuman penjara.

Namun di Sarawak, ada kelainan sedikit yang ditampilkan, iaitu pemilik rumah sewa bakal berdepan tindakan rumahnya akan diroboh sekiranya terus gagal mengikut SOP yang telah ditetapkan.

Memetik laporan daripada Unit Komunikasi Awam Sarawak, perkara ini dikatakan sendiri oleh Ahli Parlimen Bintulu Dato Seri Tiong King Sing.

Beliau berkata tindakan ini hadir selepas beberapa arahan telah dikeluarkan kepada pemilik agar tidak menyewakan unit mereka kepada penyewa dari luar daerah Bintulu dalam keadaan di mana kes COVID-19 di Sarawak semakin meningkat.

“Ini adalah kali terakhir saya beri amaran dan rayuan. Tidak akan ada tolenrasi selepas ini dan tuan tanah tidak boleh menyalahkan pihak berkuasa kerana mengambil tindakan yang lebih ketat,” katanya.

Tiong berkata bahawa terdapat kes di mana penyewa rumah sewa berulang kali melintas daerah untuk bekerja dan apabila pulang ke Bintulu, mereka diuji positif.

Situasi ini telah mengakibatkan rumah sewa terbabit dikenakan perintah kawalan pergerakan sebanyak tiga kali, “Mengapa rakyat terus berdegil dan gagal patuh SOP?” Katanya seperti yang dilaporkan oleh Malay Mail.

Tambahnya lagi, pihak berkuasa sudah berulang kali meminta agar perniagaan yang berkaitan untuk bekerjasama dalam mencegah wabak COVID-19 di Sarawak.

Ini termasuk dengan tidak menyewakan unit mereka kepada orang-orang dari luar daerah, memantau aliran keluar masuk dan menjaga kebersihan sekitar.

“Sekiranya [pemilik] rumah sewa masih tidak bekerjasama dengan SOP [yang telah ditetapkan], mereka akan berdepan dengan [tindakan] perobohan segera oleh pihak berkuasa,” katanya.

Bangga ‘suprise’ pekerja dengan pemberian bonus, video instafamous abai SOP ini jadi perhatian netizen. Klik pautan di bawah untuk membaca.

Bangga ‘Surprise’ Pekerja Dengan Pemberian Bonus, Video Instafamous Abai SOP Ini Jadi Perhatian Netizen

Ahli Politik Ini Cadang Hukuman Cuci Tandas Buat Golongan ‘Kayangan’ Yang Langgar SOP

Langgar SOP Dan Terpalit Kontroversi, Swarovski Sahkan Tamat Kolaborasi Dengan Neelofa


Rangkaian Starbucks Terbesar Di Singapura Mula Dibuka

Peminat setia Starbucks pastinya sudah tidak sabar lagi untuk mengunjungi ‘flagship’ stor terbaharu Starbucks yang dibuka di Lapangan Terbang Changi. Difahamkan cawangan tersebut merupakan stor Starbucks yang terbesar di Singapura.

Untuk memenuhi permintaan ramai dan kunjungan pelanggan dalam kuantiti yang ramai dalam satu-satu masa, kedai ini dibina 2 tingkat. Menariknya lagi, cawangan ini turut menawarkan jualan barangan khas yang tidak boleh didapati di cawangan yang lain.

Selain daripada jualan minuman dan menu biasa, cawangan ini juga menawarkan menu-menu tempatan untuk pelanggan. Antara hidangan yang ditawarkan ialah Sate Ayam Ciabatta, Nasi Ayam Hainan dan Milo Chocolate Tiramisu. Majlis pembukaan rasmi cawangan ini akan berlangsung pada 17 April ini.


Rangkul 6 Anugerah Di MDA d Awards 2023, REV Media Group Kekal Peneraju Industri

Syarikat Media Digital terkemuka, REV Media Group (REV), telah muncul sebagai pemenang dalam beberapa kategori baru sekali gus menunjukkan kekuatannya dalam inovasi teknologi digital dan pemasaran di MDA d Awards 2023, pada Jumaat lalu.

Kemenangan tersebut juga telah mengukuhkan kedudukan REV sebagai peneraju industri, menunjukkan komitmen mereka untuk terus maju ke hadapan dan meneroka sempadan baru.

Antara pencapaian terbaik yang diterima adalah sebagai Best Digital Tech Product (Emas) untuk MyUndi, produk teknologi digital inovatif yang merevolusikan penyertaan warganegara dalam proses demokrasi.

Membawa ‘Holistic Digital Experience for GE15’ sebagai tajuk, pengalaman pengguna MyUndi yang lancar memberi peluang kepada individu untuk terlibat seperti sebelumnya, seterusnya menjadikan REV sebagai peneraju utama dalam memanfaatkan teknologi untuk pemerkasaan warganegara.

Manakala, kolaborasi REV dengan SAYS dan Wiki Impact membawa kepada kemenangan dalam kategori Best Use of Digital Marketing Innovation – Non-profit/Pro-bono Campaign (Emas).

Kempen yang berjudul “Shining a Spotlight on Everyday Malaysians,” menggunakan pemasaran digital dengan berkesan untuk meningkatkan kesedaran dan mendorong perubahan positif, membuktikan komitmen REV untuk memberi impak yang bermakna melangkaui platform digital mereka.

REV Media Group juga memperoleh anugerah Perak dalam kategori Best Digital Publisher of the Year yang sangat kompetitif, menekankan dedikasi mereka untuk memperjuangkan evolusi data dan kandungan.

Selain itu, kempen Grabfood 5-Star menjadikan REV membawa pulang anugerah Perak untuk Best Use of Data. Kerjasama REV dengan IKEA juga membawa kepada kemenangan Perak untuk Best Use of Mobile.

Akhir sekali, Ledwina In Jia Fang, Ketua Spark di REV Media Group turut membawa pulang pingat perak untuk Digital Person of the Year.

Samuel Wee, Ketua Pegawai Eksekutif di REV Media Group, mengulas tentang evolusi dan komitmen berterusan mereka terhadap inovasi, dengan menyatakan, “Kemenangan dalam kategori baharu ini mempamerkan keazaman kami untuk memberi impak positif melalui teknologi dan pemasaran. Kami tetap teguh dalam usaha kami untuk mengukuhkan kedudukan kami sebagai peneraju dalam industri dan meningkatkan inisiatif ESG kami.”

Pencapaian luar biasa REV Media Group mencerminkan ketahanan, kepintaran, dan usaha mereka yang tidak berbelah bahagi untuk mencapai kecemerlangan.


Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan

Sebut mengenai Lan Pet Pet atau nama sebenarnya Mazlan Ahmad pasti ramai yang kenal dengan individu ini. Berjaya mencipta nama lebih dua dekad dalam industri hiburan bersama lawak jenakanya buatkan beliau dikenali ramai.

Terbaharu, tular sebuah video apabila dilihat Lan Pet Pet sekali lagi terlibat dengan pergaduhan di mana beliau telah memukul seorang lelaki yang dipercayai penghantar makanan.

Menerusi video yang tular tersebut, pelakon dan pelawak ini dilihat tidak dapat mengawal kemarahan apabila merangkul leher rider tersebut serta memukul kepalanya sehinggakan memaksa tiga orang lelaki untuk menghalang beliau daripada terus memukul.

Tular video Pelawak Lan Pet Pet pukul orang lagi. Cuma belum dapat dipastikan bila dan di mana kejadian berlaku.

Sebelum ini dia pernah terlibat dalam kejadian memukul Pengawai Keselamatan di Nilai, Negeri Sembilan pada April 2019. pic.twitter.com/yIewlu7zRO

Mazlan Ahmad yang berusia 51 tahun turut menjerkah lelaki tersebut dengan kata-kata berbaur amaran ‘hang duduk Tropicana nak tunjuk samseng kat aku. Hang tau dak aku sapa?’.

Setakat ini masih belum dipastikan punca i insiden ini berlaku dan lokasi kejadian. Pihak Harian Metro dilaporkan turut berusaha menghubungi Lan Pet Pet namun masih gagal ketika ini.

Untuk pengetahuan ini bukanlah kali pertama Lan Pet Pet terlibat dengan pergaduhan. Beliau sebelum ini turut menjadi buah mulut netizen apabila memukul seorang pengawal keselamatan iaitu Pak Ya pada 6 April 2019.

Menerusi insiden tersebut, beliau telah didenda RM2,000 oleh Mahkamah Majistret Seremban pada 15 April 2019 selepas mengaku bersalah terhadap perbuatan beliau di Nilai, Negeri Sembilan.

Sebelum ini, pernah tular isu apabila rider foodpanda ditampar pemilik restoran selepas gagal siapkan tempahan makanan yang diterima.

Lambat Siapkan Tempahan Makanan, Pemilik Restoran Ini Tampar ‘Rider’ FoodPanda

Bateriku Dan 15 Rider FoodPanda Jadi Mangsa, Kena ‘Prank’ Tempahan Sampai Di Alamat Yang Sama


‘Rapana’ Perpustakaan Berkonsep Jalanan Yang Unik

Masih ingat bila kali terakhir anda ke perpustakaan? Tak salah kalau dikatakan, budaya membaca di perpustakaan kini semakin hari semakin berkurangan. Dalam satu tinjuan yang pernah dibuat, purata pengunjung di perpustakaan Malaysia pada hari-hari biasa hanya sekitar 10-30 orang sahaja. Lebih menyedihkan, kebanyakkan daripada mereka adalah kanak-kanak.

Sebenarnya, simpton ini bukan berlaku di Malaysia sahaja, malah hampir di seluruh dunia (tapi bukan semua). Kemajuan teknologi terutama penggunaan telefon pintar yang semakin canggih mungkin menjadi salah satu faktor pudarnya budaya ini.

Menyedari hal ini, di Bulgaria, sekumpulan arkitek muda yang kreatif membangunkan sebuah perpustakaan unik dengan berkonsepkan jalanan. Ia satu idea yang menarik untuk mempupuk semula minat budaya membaca di kalangan generasi sekarang.

Perpustakaan unik ini dinamakan ‘Rapana’, terletak berhampiran pantai di Bandar Varna, perpustakaan ini merupakan perpustakaan berkonsep jalanan ‘street library‘ yang pertama di Bulgaria. Menariknya, perpustakaan ini dibina di ruangan terbuka. Jadi, ia boleh diakses dengan mudah dan percuma oleh sesiapa sahaja.

Memiliki reka bentuk seperti cengkerang siput, perpustakaan ini boleh menampung sehingga 1500 naskah buku. Bukan itu sahaja, malah terdapat tempat duduk disediakan yang terdiri daripada bangku kayu dan juga bantal untuk keselesaan pengunjung di sini.

Menurut pembangun Rapana, idea membangunkan perpustakaan bersertakan konsep dan reka bentuk seperti ini amat sesuai untuk menarik semula minat membaca terutamanya golongan muda, memandangkan generasi sekarang lebih cenderung berminat kepada benda-benda unik yang di luar kebiasaan.

Selain dari berfungsi sebagai gudang ilmu, Rapana turut dijadikan sebagai tarikan baru untuk pengunjung yang datang ke Bandar Varna di samping dapat memanfaatkan kemudahan tersebut.

Idea yang sangat baik, kalau ada perpustakaan konsep seperti ini di Malaysia pun elok. Tambah pula lokasi di tepi pantai, membaca sambil ditiup angin. Memang santai!


Rapat Dengan Abang Angkat Jadi Punca Remaja Perempuan Pukul Rakan

Sekitar semalam, tular satu video di media sosial yang memaparkan seorang remaja perempuan berusia 12 tahun dipukul oleh seorang remaja perempuan yang lain, dipercayai rakan sekolahnya.

Difahamkan pergaduhan tersebut berlaku pada Ahad lalu di kawasan tangga di sebuah pangsapuri di Kelana Jaya, Selangor dan tiga orang rakan suspek turut menjadi saksi kejadian pergaduhan tersebut.

Menerusi kenyataan Ketua Polis Daerah Petaling Jaya, ACP Mohamad Fakhrudin Abdul Hamid berkata, mangsa dipukul oleh seorang remaja perempuan lain yang cemburu dengan hubungan rapat mangsa bersama abang angkatnya.

“Sekitar jam 9.26 malam pada Ahad lalu, mangsa telah membuat laporan polis berhubung kejadian tersebut. Mangsa turut mengadu mengalami kecederaan di bahagian kepala dan badan akibat dipukul suspek yang berusia lingkungan 12 hingga 13 tahun yang juga rakan sekolahnya.

“Hasil siasatan awal mendapati terdapat salah seorang rakan suspek yang telah merakam video perbuatan suspek yang memukul mangsa lalu video tersebut tular selepas dikongsikan kepada beberapa grup Whatsapp dan laman Instagram milik suspek,” kata Mohamad Fakhrudin dalam satu kenyataan.

Susulan video tersebut mulai tular, pihak polis berjaya mengenal pasti ke semua suspek yang terlibat. Beliau turut menambah bahawa remaja yang terbabit akan dipanggil untuk memberi keterangan yang lebih lanjut bagi membantu siasatan ke atas kes ini.

Kes ini disiasat mengikut Seksyen 323 Kanun Keseksaan kerana sengaja menyebabkan kecederaan dan orang ramai dinasihatkan agar tidak menularkan video itu lagi.

Sementara itu, kami kongsikan beberapa artikel yang menarik untuk dibaca menerusi pautan di bawah.

Kecewa Terima Ayam KFC Bersaiz Paket Sos Cili, Luahan Lelaki Ini Curi Tumpuan Netizen

Curi Bekalan Elektrik, Pondok Buruk Di Miri Ini Dijadikan ‘Sarang’ Lombong 44 Mesin Kriptowang

‘3 Biji Hanya RM150’- Netizen Terkejut Durian Duri Hitam Dijual Murah Di Singapura


Rapid KL Kongsi Gambar Ini Untuk Tingkat Kesedaran Siapa Lebih Berhak Naik Lif

Pengangkutan awam seperti bas, LRT, MRT dan sebagainya menjadi medium pengangkutan pilihan bagi warga kota. Bukan sahaja dapat menjimatkan wang kerana tidak perlu membayar tol, dan minyak serta dapat menjimatkan masa daripada menghadap kesesakan lalu lintas.

Bercakap tentang pengangkutan awam, kemudahan yang disediakan juga sangat baik dan mesra pengguna. Akan tetapi, kemudahan yang digunakan seperti tidak diberikan keutamaan kepada mereka yang memerlukan.

Terbaharu, Rapid KL berkongsi sekeping gambar yang memaparkan realiti pengguna dimana kemudahan yang sepatutnya diberi keutamaan kepada mereka yang kurang upaya, dan warga tua ‘dicabuli’ oleh pengguna lain yang sihat dan lengkap anggota badan.

Anda seharusnya peka dengan keadaan sekeliling dimana terdapat orang yang memerlukan untuk menggunakan kemudahan tersebut. Adakah anda tahu siapa yang anda perlu beri keutamaan untuk menggunakan lif?

Benar, anda harus beri keutamaan kepada warga emas, ibu mengandung, OKU dan ibu yang membawa bayi. Adakah susah untuk memberi keutamaan kepada mereka? Tepuk dada, tanyalah hati sendiri.

Perkongsian daripada Rapid KL mendapat perhatian netizen dan ada sebahagian netizen melahirkan rasa kecewa dengan sikap yang ditonjolkan oleh rakyat Malaysia yang tiada rasa bertolak ansur. Malah, ada yang berkongsi cerita bagaimana dia tidak dapat menikmati kemudahan tersebut walaupun ketika itu dia sedang hamil.

Mungkin dengan perkongsian ini akan menyedarkan anda yang tidak bersikap bertimbang rasa untuk peka dengan keadaan sekeliling dan memudahkan mereka yang memerlukan. Untuk artikel yang lebih menarik, boleh klik pautan di bawah.

Tambang Ke KLIA Ditawarkan Dengan Harga Serendah RM10

10 Etika Menaiki MRT Supaya Kita Jadi Warga Berkelas Dunia


Rapid KL Mohon Maaf Petugas Kebersihan Buat Kerja Sambil Lewa

Rapid KL semalam membuat kenyataan maaf diatas kelakuan pekerja pembersihan yang melaku kerja sambil lewa. Kejadian yang ditangkap kamera dan tular di media sosial itu membuatkan Rapid KL berjanji untuk mengambil tindakan tegas ke atas dua pekerja tersebut.

Sebelum itu tular klip tujuh saat yang diambil dari Instagram dan dikongsi di Twitter oleh pengguna devprasad888 yang menunjukkan pekerja Rapid KL Transit (LRT) membuat kerja kebersihan dengan sambil lewa.

Pls tell me this is fake! If it is true, the operators needs to terminate this contractor immediately! pic.twitter.com/W76YThLfqF

— Dev ⚽🏌♂⛳🏎🤡☕🥩🚬🥃 (@devprasad888) September 30, 2021

Rapid KL di akaun media sosial mereka meminta maaf atas kejadian itu dan memuat naik video bagaimana pembersihan harus dilakukan bersama dengan kenyataan rasmi syarikat terbabit. Kata syarikat penyedia pengangkutan awam itu, kejadian itu berlaku di Stesen LRT Ampang, yang merupakan stesen terakhir untuk Laluan LRT Ampang/Sri Petaling.

Rapid KL turut akui kerja yang dilakukan oleh petugas kebersihan adalah tergesa-gesa dan tidak memuaskan. Tambah mereka lagi cara kerja yang dijalankan oleh pekerja terbabit tidak patuh dengan langkah pencegahan COVID-19 yang telah ditetapkan oleh pihak Rapid KL.

“Ini menunjukkan ketidakpatuhan terhadap langkah pencegahan COVID-19 yang ditetapkan oleh Rapid KL amat membimbangkan dan kami telah mengambil tindakan pantas untuk menegur vendor dan membincangkan tindakan pemulihan dan pencegahan untuk memastikan kejadian ini tidak berulang,” tulis Rapid KL dalam catatan tersebut.

Penyedia pengangkutan awam menambah bahawa mereka mengharapkan perkhidmatan berkualiti tinggi dari semua rakan niaga, kontraktor, vendor dan juga kakitangan mereka sambil menekankan bahawa mereka tidak akan teragak-agak untuk mengambil tindakan tegas kepada mana-mana pihak yang berada di bawah standard kualiti Rapid KL.

‘Orang Malaysia dah tak reti Bahasa Melayu ke? – PPIM tegur iklab Rapid KL guna bahasa cina. Klik pautan di bawah untuk membaca.

‘Orang Malaysia Dah Tak Reti Bahasa Melayu Ke?’ – PPIM Tegur Iklan RapidKL Guna Bahasa Cina

Bukan Hanya Sekadar Gimik, Netizen Puji Keramahan Dan Peribadi Pemandu Bas Rapid KL Ini

Rapid KL Kongsi Gambar Ini Untuk Tingkat Kesedaran Siapa Lebih Berhak Naik Lif


Rapid KL Tambah Tempoh Masa Berhenti Untuk Elak Penumpang Berlari Semasa Tukar Tren MRT

Kebanyakkan penduduk di sekitar Kuala Lumpur dan Selangor memilih perkhidmatan pengangkutan awam untuk pergi ke tempat kerja bagi menjimatkan wang dan mengelakkan kesesakan lalu lintas.

Seorang pengguna akaun Twitter @payott berkongsi satu rakaman video di mana pengguna-pengguna MRT berlari cuba masuk ke dalam tren yang berada di laluan bertentangan.

Difahamkan rakaman video itu melibatkan penumpang kedua-dua laluan MRT Kajang dan Putrajaya yang perlu bertukar tren setiap kali waktu puncak, pergi dan pulang dari tempat kerja.

Timing kasi cantik sikit.. penat nk lari hari2😂 pic.twitter.com/VWt2T9ocEJ

— Ikmal Arif (@payottt) December 15, 2022

Ramai netizen menyamakan situasi tersebut seperti filem survival atau zombie di mana pengguna terpaksa ‘bersaing’ antara satu sama lain untuk masuk ke dalam tren lain untuk menuju ke destinasi seterusnya.

Jika tidak sempat, pengguna MRT terpaksa menunggu hampir 10 minit sebelum tren yang seterusnya tiba ke stesen tersebut.

Terdahulu, susulan video tersebut tular, wakil Twitter @askrapidkl tampil memberikan penjelasan mengapa situasi tersebut boleh berlaku. Difahamkan kekerapan tren laluan MRT Kajang dan laluan Putrajaya adalah berbeza dan kekerapan kedua-dua laluan tersebut tidak dapat diselaraskan buat masa ini.

Hai Ikmal Arif. Untuk makluman, kekerapan tren laluan MRT Kajang dan laluan Putrajaya adalah berbeza. Ianya ianya tidak boleh diselaraskan. – Sam

— Ask Rapid KL (@askrapidkl) December 16, 2022

Pada masa sama, tren laluan Kajang dan Putrajaya beroperasi dengan frekuensi berbeza berdasarkan jadual waktu tertentu. Kekerapan tren bergantung pada jumlah stesen dan ketersediaan tren MRT.

Tambah Rapid KL lagi, penyelarasan itu masih tidak boleh dibuat pada waktu ini kerana laluan Putrajaya masih dalam fasa ujian operasi dan kekerapan laluan tersebut sekitar 8 minit.

Untuk keselamatan semua, kami juga akan membuat pengumuman bagi memohon penumpang untuk tidak berlari dan bersabar menunggu tren berikutnya.

Terima kasih sekali lagi atas kesabaran anda. -Fiqa

— Ask Rapid KL (@askrapidkl) December 17, 2022

Dalam satu kemas kini terbaharu, pihak Rapid KL akan melaksanakan penambahan tempoh tren berhenti di platform tersebut. Selain itu, pengumuman ketibaan tren juga akan dibuat agar penumpang tidak perlu tergesa-gesa.

Pengumuman bagi memohon penumpang untuk tidak berlari dan bersabar menunggu tren berikutnya juga akan dibuat sebagai peringatan keselamatan semua penumpang.


Rapid KL Umum 16 Stesen LRT Laluan Kelana Jaya Akan Digantung Operasi Selama 7 Hari

Sebanyak 16 stesen Transit Aliran Ringan (LRT) laluan Kelana Jaya iaitu dari Stesen Kelana Jaya hingga ke Stesen Ampang Park akan digantung operasi selama 7 hari bermula hari ini.

Rakyat dinasihatkan untuk menggunakan alternatif lain pada tempoh tersebut.

Namun, stesen lain akan beroperasi seperti biasa dan akan menamatkan perkhidmatan lebih awal iaitu pada jam 11 malam.

Susulan pengumuman itu, para pengguna LRT laluan Kelana Jaya meluahkan rasa kecewa dengan kegagalan perkhidmatan LRT untuk beroperasi lebih-lebih lagi stesen yang menjadi menjadi tumpuan setiap hari seperti KL Sentral, KLCC, Pasar Seni dan Masjid Jamek tidak beroperasi.

Tinjauan BERNAMA di lokasi KL Sentral sudah cukup memperlihatkan kegusaran ribuan pengguna yang ‘tersekat’ di sana kerana tidak dapat menaiki tren untuk pulang ke rumah.

Berdasarkan perkongsian lain, ramai yang berkata sistem feeder bus yang disediakan Rapid KL sebagai alternatif ternyata tidak mencukupi dan mengambil masa yang lebih lama untuk mereka tiba ke destinasi.

Sistem Kawalan Tren Automatik (ATC) yang tidak stabil dikenal pasti sebagai punca kepada gangguan perkhidmatan tren LRT laluan Kelana Jaya pada Sabtu lal.

Rapid Rail Sdn Bhd (Rapid Rail) dalam kenyataannya memaklumkan, pihak Thales Group di Kanada selaku pengilang peralatan asal (OEM) telah menjalankan siasatan bagi mengenal pasti punca sebenar gangguan tersebut.


Rasa Ayam ‘Bong Dan Balut’ Yang Buat Bella Ke Langit Di Rasta TTDI

Sebut sahaja pasal makanan pedas, pasti ramai antara rakyat Malaysia yang menggemarinya. Kali ini Bella terjah sendiri ke Rasta TTDI untuk merasai juadah di Ayam Bong.

Buat anda pencinta masakan pedas, anda wajib cuba dua menu killer mereka iaitu Ayam Bong dan Ayam Balut. Dah makan, confirm ‘ketagih’ untuk cuba lagi!

Nak tahu apa itu Ayam Bong? Mari saksikan Vocket Makan kali ini untuk sama sama mengetahui tahap kepedasan ayam ini.


10 Tip Persiapan Awal Yang Anda Kena Tahu Sebelum Travel Ke Mauritius

Waktu artikel ini ditulis, aku baru saja menjejakkan kaki aku ke tanah air, setelah beberapa bulan menjadi anak perantauan. Destinasi terakhir aku sebelum pulang ke kampung halaman adalah Mauritius. Jadi, apa pendapat aku tentang Mauritius? Sangat awesome! Local people dia yang teramat peramah dan kalau dia orang nampak kita macam blur ke mana nak pergi, dengan senang saja dia orang akan approach dan cuba bantu kita.

Tapi, sebelum nak buat persiapan ke Mauritius, apa yang perlu kita tahu dulu? Ini adalah 10 tips yang aku dapat kumpul masa aku travel ke Mauritius:

1. Kalau korang naik Air Mauritius dari Kuala Lumpur, anda akan ada transit ‘sekentut’ di Singapura, roughly dalam 1 jam. Yang tak berapa bestnya, anda kena turun dari flight dengan segala barang peribadi, terima pas transit dari staf di lapangan terbang Changi, berjalan ke pintu pelepasan, lalui proses scanning dan inspection sebelum dibenarkan untuk boarding sekali lagi.

Prosesnya lebih kurang sama untuk penerbangan AirAsia dari Kuala Lumpur ke Auckland. Nasihat aku, dari Kuala Lumpur, simpan boarding pass sehinggalah anda hop on kembali ke dalam flight dari Singapura.

2. Total flying hours dari Kuala Lumpur ke Mauritius adalah 8 jam. Untuk seating arrangement, untuk model A330, layout tempat duduknya adalah 2-4-2. Kalau yang travel solo atau berdua tu, bolehlah ambil tempat duduk untuk 2 orang.

Tapi, kalau korang cuba nak dapatkan ruang lebih, ambil sedikit risiko untuk pilih tempat duduk untuk 4 orang. Selalunya tempat duduk di bahagian depan akan penuh sentiasa. Tapi, untuk bahagian belakang flight, selalunya kosong, terutamanya dari barisan 35 hingga ke penghujungnya.

3. Sampai saja di lapangan terbang Mauritius, pastikan anda sudah bersedia dengan semua dokumen yang diperlukan seperti kad info penumpang, kad pengesahan kesihatan dan juga info itinerari penerbangan kita.

Sebabnya, by the time kita sampai airport, tapi baru nak isi segala info, alamatnya berjanggutlah nak beratur dan menunggu di area imigrasi. Sesetengah penumpang akan mengambil masa yang amat lama di kaunter, terutamanya bila pegawai imigresen mengesyaki yang mereka datang sini bukan untuk travel. Untuk info itinerari pula, ia adalah prosedur normal bagi mereka untuk tahu berapa lama kita di sini.

4. Ada airport WiFi di sini, tapi hanya untuk 250MB untuk selama 3 jam, whichever comes first. Bagi yang nak ber-vlog tu, tangguhkan dulu hasrat tu. Aku dah cuba, memang tak lepas satu video pun. Hahaha. Cukuplah untuk berbalas komen di Facebook, Instagram dan Twitter. Untuk upload foto tu, memang boleh, datanya memang cukup. Cuma, cepat sikitlah sesi WiFi anda habis nanti. Ada dua jenis WiFi yang korang boleh bergilir-gilir untuk guna: “Passenger Free WiFi” atau “_Passenger Free WiFi”.

5. Pertukaran matawang dari Ringgit ke Mauritius Rupee roughly dalam, 1MYR = 8MUR. Boleh tukar duit di airport, mahupun di ATM yang berdekatan. Kebanyakan bank di Mauritius menyediakan servis untuk pengeluaran wang di luar negara.

6. Apa yang pelik dengan Mauritius ni, kos untuk sewa kereta adalah lebih murah dari kos sewa skuter. Kos aku sewa kereta hari tu baru 300 Rupee untuk beberapa hari, tapi kos untuk sewa skuter? 1000 Rupee untuk sehari! Hahaha. Itu belum masuk kos isi minyak lagi.

Bagi yang ingin memandu di jalan Mauritius, driving side masih sama macam kita, di bahagian kiri jalan. Tapi level of awareness tu kena lebih sikit, sebabnya, cara pemanduan mereka ni susah nak jangka. Secara tiba-tiba saja mereka boleh berhenti tengah jalan sebab nak sembang dengan si member yang sedang menunggu bas. Yang pandu sambil makan lane orang pun ada jugak.

7. Bab nak cari makanan halal, jangan risau. Memang mudah nak cari, walaupun kita berada di pekan kecil. Ketika aku di Curepipe, pekan kecil yang mengambil masa 1 jam dari Mauritius Airport, memang merata-rata aku nampak kedai makanan halal.

Walaupun Mauritius punya local food memang sedap belaka, tapi aku sarankan, anda wajib cuba Mauritius briyani. Rasa dia sedikit berbeza dengan briyani Arab. Nak lagi sedap, kita gabungkan Mauritius briyani dengan air Pepsi. Air lain aku dah cuba, tak ‘kaw’! Tapi dengan Pepsi, memang terangkat jah!

8. Bahasa rasmi yang digunakan oleh kerajaan adalah bahasa Inggeris. Tapi, bahasa yang selalu digunakan oleh orang tempatan adalah bahasa Perancis. Jangan risau, kebanyakan mereka masih boleh berbahasa Inggeris, walaupun kurang fasih.

Dan jangan terkejut kalau tiba-tiba kena approach dengan pam attendant kat stesen minyak, dan kemudiannya diajak bersembang. Mereka memang teramat peramah. Cuma kena jaga-jaga kalau kena approach oleh lelaki tempatan yang mengaku dia dari keluarga nelayan.

Kalau dia sebut dia dari keluarga nelayan, itu tandanya dia bersedia nak jual barang-barang kraftangan dekat anda. Boleh saja kalau nak beli, cuma takut ada yang sengaja caj harga mahal dari biasa.

9. Kalau bab pemandu teksi, dari airport, anda kena cari pemandu yang ada tag “official airport taxi”. Kalau tak ada tu, disyaki teksi sapu. Teksi di Mauritius tak pakai meter, jadi kena pandai tawar-menawar.

Jangan risau, dia orang tak akan ubah harga di saat kita sampai ke destinasi kita. Apa yang dipersetujui harganya, itulah harganya nanti. Dan, pemandu teksi akan bertanyakan soalan seperti apa plan kita di sini? Berapa lama? Macam mana nak ronda-ronda kat Mauritius?

Semua soalan itu adalah soalan ‘soal-siasat’ jika dia boleh selit jarum untuk promote AirBnb yang dia ada, ataupun servis sewa kereta atau pemandu. Walaupun kita cakap yang semua sudah dirancang, mereka akan cuba jugak pujuk untuk ambil servis dengan diaorang.

10. Untuk bab peta dan navigasi? Mungkin ada sesetengah yang selesa pakai Google Maps atau Maps.me. Aku cuba dua aplikasi offline map. Maps.me dan Sygic. Selalunya memang aku pakai Sygic, tapi memandangkan Maps.me sesuai untuk hiking trail bila aku di Reunion Island nanti, aku muat turun juga.

Hasilnya? Aku amat kecewa dengan aplikasi Maps.me. Dah lah selalu bawak aku ke jalan yang ‘No Entry’, delayed lama pulak tu bila re-calculating route. Nanti aku akan ceritakan dengan lebih lanjut kenapa aku tak akan guna aplikasi Maps.me sampai bila-bila lepas ni


Ahli Parlimen Cadang Komuniti LGBT Dikategorikan Sebagai Pesakit Mental

Seorang ahli parlimen PAS mencadangkan kerajaan mengklasifikasikan ahli komuniti LGBT (lesbian, gay, biseksual, transgender) sebagai orang yang mempunyai masalah kesihatan mental, lapor Free Malaysia Today.

Jamaludin Yahya (PN-Pasir Salak) membuat cadangan itu ketika mencelah perbahasan Dr Halimah Ali (PN-Kapar) di Dewan Rakyat mengenai cadangan pindaan Akta Kesihatan Mental sebagai sebahagian daripada menghapuskan jenayah bunuh diri.

“Kapar (Dr Halimah), adakah anda bersetuju dengan saya? Saya ingin mencadangkan agar golongan LGBT juga dikategorikan mempunyai masalah kesihatan mental,” katanya.

Halimah, yang merupakan seorang doktor, berkata ia perlu dimasukkan sebagai sebahagian daripada perbahasannya.

Beliau kemudian meneruskan dengan menyatakan bahawa gangguan mental adalah isu penting yang memerlukan perhatian beberapa kementerian, sambil menambah bahawa mereka harus membincangkan cara terbaik untuk menangani perkara itu.

Chiew Choon Man (PH-Miri) kemudiannya memberitahu kedua-dua Ahli Parlimen PAS itu supaya lebih menghormati individu, sambil menambah bahawa isu kesihatan mental tidak boleh dipandang remeh.

“Kesihatan mental adalah isu yang harus ditangani dengan serius dan profesional.

“Adalah tidak wajar untuk mengatakan bahawa orang mempunyai masalah kesihatan (mental) tanpa didiagnosis secara perubatan,” kata ahli parlimen PKR itu.


Rasa ‘Buku Merah’ Cukup Berkuasa, Pemandu Honda Tunjuk Pasport Malaysia Untuk Potong Barisan

Pada hari minggu lalu, trafik di Singapura agak sibuk kerana banyak kenderaan keluar bersempana Hari Kebangsaan Singapura yang disambut pada 9 Ogos ini. Kesesakan itu menyebabkan ramai yang terpaksa menunggu dalam barisan sehingga berjam-jam.

Bagaimanapun, ada dua adik-beradik tidak menyangka bertemu dengan seorang pemandu Honda Civic menggunakan cara ‘luar biasa’ untuk memotong barisan, dengan menghulurkan ‘pasport Malaysia’.

Kejadian itu berlaku ketika jalan sesak hampir empat jam semasa kenderaan berbaris bagi menuju ke Kompleks Imigresen, Kastam dan Kuarantin (CIQ) Linkedua, Gelang Patah.

Tindakan lelaki itu dirakam oleh Joanna Loh ketika dia dan kakaknya dalam perjalanan menuju ke Malaysia dengan menaiki kenderaan bernombor pendaftaran Singapura. Semasa kejadian sebuah kereta Honda bernombor pendaftaran Malaysia datang dari arah kiri dan cuba memotong barisan.

“Dia mahu memotong barisan di hadapan kami dan dia tidak memberikan lampu signal untuk memotong. Kalau ikutkan, kami tidak perlu memberi laluan pun. Tetapi jika dia sopan, sudah pasti kami akan berikan laluan kepadanya,” petik hantaran Facebook Joanna.

Susulan kejadian itu, pemandu Honda terbabit keluar daripada keretanya dan menunjukkan ke arah nombor pendaftaran sambil memegang telefon. Pada masa sama Joanna turut menunjukkan pasport Malaysia yang dimilikinya.

Perkongsian video itu telah mengundang rasa tidak puas hati netizen kerana tindakan pemandu Honda itu secara tidak langsung memalukan nama negara hanya kerana tidak sabar mahu memotong barisan.

Setakat artikel ini ditulis, perkongsian Joanna itu telah mendapat lebih 3,000 perkongsian dan 1,000 komen daripada netizen. Difahamkan Joanna juga telah membuat laporan polis berhubung insiden terbabit.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang wanita dan lelaki mengamuk selepas tidak diberikan ruang untuk memotong. Baca lebih lanjut melalui pautan di bawah.

Pasangan Singapura Buat Hal Sehingga Dicari Polis Johor, Ini Punca Sebelum Perbuatan Khianat Berlaku

CCTV Rakam Pemandu BMW Singapura Sengaja Buang Air Kecil Di Tempat Terbuka

‘Pura-Pura Tidak Perasan Kereta Sendiri’- Tindakan Warga Singapura Ini Buat Netizen Bengang


Rasa ‘Dikhianati’, Nurul Zahid Sekeluarga Dedahkan Tidak Mahu Bersubahat Dengan Siti Bainun

Sebelum ini, ada dalam kalangan netizen mendakwa adik lelaki kepada Nurulhidayah iaitu anak kepada bekas Timbalan Perdana Menteri, Datuk Seri Zahid Hamidi mempunyai hubungan ‘istimewa’ dengan Siti Bainun.

Lantaran itu, hubungan antara keluarga Datuk Seri Zahid Hamidi dengan Siti Bainun rapat apabila gambar mereka tular di media sosial. Menjawab dakwaan netizen, Nurulhidayah menjelaskan bahawa mereka sama sekali tidak mempunyai hubungan dengan wanita tersebut dan menentang keras penderaan yang dilakukan terhadap Bella.

A post shared by Nurulhidayah Ahmad Zahid (@nurul.zahid)

Menurutnya, dia mengakui pernah mengenali Siti Bainun dan rapat dengannya tetapi dirinya terasa dikhianati apabila mendapat tahu wanita yang dianggap suka membantu orang lain itu sebenarnya mempunyai personaliti seperti itu.

Pada awalnya, Nurulhidayah mengatakan pernah mahu menjodohkan adiknya dengan wanita tersebut dan hubungan mereka berdua menjadi rapat. Akan tetapi, hubungan tersebut tidak panjang dan toksik.

A post shared by Zahid Hamidi (@ahmadzahidhamidi)

Oleh itu, dia menentang perhubungan adiknya dan Siti Bainun. Tambahnya, pendedahan ini demi mempertahankan maruah keluarga dan bukanlah untuk mengaibkan sesiapa.

Bukan itu sahaja, Datuk Seri Zahid Hamidi juga menjelaskan bahawa beliau tidak mempunyai kaitan dengan Siti Bainun dan meminta agar orang ramai tidak mengaitkannya dengan tuduhan tidak berasas.

Malah, Datuk Seri Zahid Hamidi turut menegaskan yang beliau tidak akan melindungi sesiapa yang didakwa terlibat dengan jenayah dan turut mengharapkan keadilan ke atas Bella.

Sementara itu, kami kongsikan kronologi kes Bella pada pautan di bawah ini.

Kronologi Kes Bella, Kanak-Kanak Yang Didera Tanpa Simpati Oleh Penjaganya

‘Sepasang Baju Raya Buat Bella’ – Mengapa Aku Nekad Untuk Terus Tuntut Keadilan Buat Bella


Rasa Ditindas, Kesemua Bayaran ‘Rider’ Wanita Ini Dibatalkan J&T Selepas Terima Aduan Pelanggan

Sejak pandemik COVID-19 hadir, dapat dilihat orang ramai bekerja keras dalam usaha untuk memperoleh pendapatan bagi menyara diri dan keluarga. Lambakan orang ramai yang turut menggunakan perkhidmatan kurier sekaligus menjadi peluang buang individu lain berkhidmat sebagai rider.

Dalam pada itu, di sebalik usaha baik individu ini dalam mencari rezeki, timbul pula isu di mana pegawai syarikat kurier J&T cawangan Cheras Jaya memilih untuk tidak memberikan sebarang bayaran gara-gara menerima aduan daripada pelanggan.

Isu yang menimpa pengguna Facebook Nor Azirah melalui perkongsian daripada Group Gabungan despatch /driver courier malaya, beliau memaklumkan memulakan kerja dengan menghantar 100 parcel sehari pada hari pertama pekerjaan.

Kerja beliau diteruskan lagi pada hari kedua dengan menghantar 100 parcel lagi kepada pelanggan. Tugasan yang banyak diterima beliau dan dijalankan dari pagi sehingga ke malam. Beliau turut berkongsi pernah memaklumkan kepada pelanggan untuk menghantar barangan esok harinya kerana hari sudah malam serta mahu menguruskan anaknya yang masih kecil.

Situasi menjadi pahit buat Nor Azirah apabila beliau dimaklumkan oleh pegawainya kerana terdapat pelanggan yang membuat aduan. Jawapan yang diterima membuatkan beliau tertanya-tanya mengenai prosedur J&T yang akan membatalkan komisen rider sekiranya meskipun terdapat satu aduan daripada pelanggan.

Lebih perit, pegawai tersebut turut memaklumkan keputusan terpaksa dibuat daripada pihak atasan atas alasan beliau didakwa menipu.

Situasi menjadi lebih perit buat ibu dengan lima anak ini apabila beliau dikatakan telah menerima 17 aduan daripada pelanggan serta dimaklumkan kesemua bayaran beliau dibatalkan.

Menerusi perkongsian beliau dalam group berkenaan, para netizen nampaknya turut berang dengan layanan yang diberikan kepada beliau oleh pegawai J&T Cheras Jaya.

Perkongsian yang tular ini turut mendapat perhatian ramai sehingga beliau mendapat pengadilan oleh pengurus J&T Cheras Jaya sendiri. Menurutnya, beliau akhirnya telah menerima bayaran RM500 oleh pihak J&T.

Meskipun tidak tinggi nilainya, namun sedikit sebanyak dapat membantu beliau sebagai ibu untuk menyara anak-anaknya.

Bulan lalu tular kes mengenai pekerja J&T yang bertindak untuk mogok dengan mencampak parcel pelanggan secara ganas sebelum tampil memohon maaf.

‘Hanya Salah Faham Bukan Mogok’- J&T Minta Maaf Pekerja Campak Parcel Secara Ganas

Netizen Laporkan J&T Express Henti Penghantaran ‘Parcel’ Ke Beberapa Negeri?